4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์ของบริษัทและบริษัทย่อย

กลุ่มธุรกิจที่ 1 ผลิตและส่งออกอาหารสำเร็จรูปแช่แข็งและบรรจุกระป๋อง มีผลิตภัณฑ์หลัก 9 ประเภท
ได้แก่

1.  ปลาทูน่าบรรจุกระป๋อง/บรรจุถุงสูญญากาศ/บรรจุภาชนะปิดผนึก
    เป็นผลิตภัณฑ์ที่ได้จากการนำปลาทูน่าสดแช่แข็งมาผ่านกระบวนการคัดสรรละลาย
    นึ่งให้สุกด้วยไอน้ำ และผ่านการแปรรูปเป็นชิ้นเนื้อที่สะอาด ก่อนบรรจุกระป๋อง ถุงสูญญากาศ
    หรือภาชนะปิดผนึกอื่นๆ ตามความต้องการของลูกค้า
    แล้วเติมส่วนผสมที่เพิ่มคุณค่าทางอาหารและรสชาติ
    จากนั้นสินค้าที่ปิดผนึกแล้วจะถูกนำมาผ่านกระบวนการสเตอริไลส์และตรวจสอบคุณภาพ
    สำหรับผลิตภัณฑ์บรรจุกระป๋องของบริษัท แบ่งออกได้เป็น 2 ประเภท ได้แก่ ชนิดธรรมดา
    คือทูน่าในน้ำมันพืช น้ำมันดอกทานตะวัน น้ำเกลือ หรือน้ำแร่ ตามคำสั่งของลูกค้า
    และชนิดปรุงรส ได้แก่ ปลาทูน่าที่นำมาดัดแปลงเป็นอาหารไทยโดยผสมส่วนประกอบอื่นเพิ่มเติม
    และปรุงรสชาติ ได้แก่ ทูน่าผัดพริก แพนงทูน่า มัสมั่นทูน่า เขียวหวานทูน่า
    ทูน่าผัดพริกใบกะเพรา และทูน่าสูตรน้ำพริกผัด เป็นต้น
    สำหรับปลาทูน่าที่จัดจำหน่ายในประเทศจะผลิตและจำหน่ายภายใต้เครื่องหมายการค้า “ซีเล็ค
    (Sealect)” และได้มีการพัฒนาสินค้าออกมาใหม่เพื่อขยายตลาดภายในประเทศเพิ่มขึ้น
    ในปีที่ผ่านมา
    ยังได้มีการปรับโลโก้และบรรจุภัณฑ์ให้มีความเป็นสากลและพรีเมียมยิ่งขึ้นเพื่อขยายการรับรู้ของกลุ่มผู้บริโภคเป้าหมาย
    บริษัทในกลุ่มซึ่งดำเนินการผลิตปลาทูน่าบรรจุกระป๋อง ได้แก่ บมจ.ไทยยูเนี่ยน โฟรเซ่น
    โปรดักส์ บจ.ไทยรวมสินพัฒนาอุตสาหกรรม บมจ.สงขลาแคนนิ่ง บจ. นิว ฟรอนเทียร์ ฟู้ดส์
    บจ.ไทร-ยูเนี่ยน ซีฟู้ดส์ บจ.พีทีจุยฟา อินเตอร์เนชั่นแนล บจ.ยู่เฉียงแคนฟู้ด
    และบจ.เอ็มดับบลิวแบรนด์ส เอสเอเอส

2.  ปลาซาร์ดีนและปลาแมคเคอเรลบรรจุกระป๋อง/บรรจุถุงสูญญากาศ เป็นผลิตภัณฑ์ที่นำปลาซาร์ดีน
    และปลาแมคเคอเรลสดจากทะเลและแช่เยือกแข็งที่ได้มาตรฐานจากในประเทศและต่างประเทศ
    มาทำความสะอาดและผ่านกระบวนการต่างๆ
    แล้วเติมซอสมะเขือเทศหรือน้ำมันหรือน้ำเกลือหรือนำมาปรุงรสตามความต้องการของลูกค้าก่อนที่นำไปฆ่าเชื้อตามกระบวนการสเตอริไลส์และตรวจสอบคุณภาพ
    ปัจจุบันบริษัทยังได้พัฒนาสินค้าออกมาใหม่ในรูปแบบของการปรุงรสชาติ
    “ซีเล็คซาร์ดีนยำรสเผ็ด” โดยเน้นตลาดภายในประเทศ
    บริษัทในกลุ่มซึ่งดำเนินการผลิตปลาซาร์ดีนและปลาแมคเคอเรลบรรจุกระป๋อง ได้แก่
    บมจ.ไทยยูเนี่ยน โฟรเซ่น โปรดักส์

3.  เนื้อปลาทูน่าสุกแช่แข็งเป็นผลิตภัณฑ์ที่ได้จากการนำปลาทูน่าสดมาผ่านกระบวนการคัดสรร
    ละลาย นึ่งให้สุกด้วยไอน้ำ และแปรรูป เป็นชิ้นเนื้อที่สะอาดตามมาตรฐานของลูกค้า
    ก่อนบรรจุในถุงสูญญากาศ แล้วจึงนำไปแช่แข็งเพื่อรักษาคุณภาพของสินค้า
    ก่อนส่งจำหน่ายให้โรงงานผลิตปลาทูน่ากระป๋อง หรือผู้บริโภคขั้นสุดท้าย
    สำหรับวัตถุดิบปลาทูน่าที่ใช้ในการผลิตจะมีหลายสายพันธุ์ เช่น สกิปแจ็ค เยลโลว์ฟิน อัลบาคอร์
    เป็นต้น ขนาดบรรจุของผลิตภัณฑ์มีหลายขนาดขึ้นอยู่กับคำสั่งซื้อของลูกค้า
    แต่โดยทั่วไปจะมีขนาดมาตรฐานถุงละ 5 และ 7 กิโลกรัม
    บริษัทในกลุ่มซึ่งดำเนินการผลิตเนื้อปลาทูน่าสุกแช่แข็ง คือ บมจ.ไทยยูเนี่ยน โฟรเซ่น โปรดักส์

4.  ปลาแซลมอนแช่แข็ง เป็นผลิตภัณฑ์ที่ได้จากปลาแซลมอน
    ที่ผ่านการคัดสรรตามมาตรฐานคุณภาพจากประเทศนอร์เวย์ และชิลี ซึ่งอุดมคุณค่าไปด้วยโปรตีน
    และโอเมก้า 3 มาผ่านกระบวนการแปรรูปและเพิ่มมูลค่า ด้วยเทคนิคในการผลิตที่เชี่ยวชาญ
    และชำนาญ ทำให้สามารถพัฒนาจนเป็นสินค้าหลากหลายรูปแบบ
    ที่ยังคงความสดและรสชาติของเนื้อปลาได้อย่างดีเยี่ยม
    บริษัทในกลุ่มซึ่งดำเนินการผลิตเนื้อปลาทูน่าสุกแช่แข็ง คือ บมจ.ไทยยูเนี่ยน โฟรเซ่น โปรดักส์

5.  กุ้งแช่แข็ง เป็นผลิตภัณฑ์ที่ได้จากการนำกุ้งขาว (แวนนาไม) มาผ่านกระบวนการแปรรูป
    หรือนำมาต้มตามกระบวนการผลิตที่ได้มาตรฐาน นอกจากนี้ ยังมีการนำมาผสมส่วนผสมอื่นๆ
    เพื่อสร้างมูลค่าเพิ่มให้กับสินค้า และเพื่อสนองตอบต่อความต้องการสินค้าของลูกค้า
    ก่อนนำไปแช่แข็งเพื่อบรรจุใส่ภาชนะพร้อมกระจายสู่ผู้บริโภคในตลาดทั่วโลก
    กุ้งแช่แข็งที่ผลิตมีทั้งประเภทกุ้งทั้งตัวแช่แข็ง กุ้งเด็ดหัวหรือเด็ดหางแช่แข็ง กุ้งต้มแช่แข็ง
    กุ้งชุบแป้งทอด กุ้งซูชิ (กุ้งต้มวางบนข้าวปั้นญี่ปุ่น) เป็นต้น
    บริษัทในกลุ่มซึ่งดำเนินการผลิตกุ้งแช่แข็ง ได้แก่ บมจ.ไทยยูเนี่ยน โฟรเซ่น โปรดักส์
    และบจ.ไทยยูเนี่ยน ซีฟู้ด

6.  ปลาหมึกแช่แข็ง เป็นผลิตภัณฑ์ที่นำปลาหมึกกระดอง ปลาหมึกกล้วย และปลาหมึกสาย
    ซึ่งนำเข้าจากต่างประเทศ มาผ่านการแปรรูปหรือนำมาผสมกับส่วนผสมอื่นๆ
    อย่างมีประสิทธิภาพ และใส่ใจในคุณภาพเช่นเดียวกับกุ้งแช่แข็ง ประกอบด้วยรูปแบบต่างๆ
    เพื่อเพิ่มมูลค่าของสินค้า เช่น ปลาหมึกชุบแป้งทอด ปลาหมึกซาชิมิ
    (ปลาหมึกแล่วางบนข้าวปั้นญี่ปุ่น) เป็นต้น บริษัทในกลุ่มซึ่งดำเนินการผลิตปลาหมึกแช่แข็ง คือ
    บมจ.ไทยยูเนี่ยน โฟรเซ่น โปรดักส์

7.  อาหารทะเลบรรจุกระป๋อง เป็นผลิตภัณฑ์ที่นำวัตถุดิบ อาทิเช่น เนื้อปู เนื้อกุ้ง และหอยลาย
    ที่คัดสรรแล้วมาแกะเปลือกและผ่านการแปรรูปก่อนบรรจุกระป๋อง ขนาด 6, 6.5, 7, 10,
    14, 28 ออนซ์ นอกจากนี้ ยังมีการนำมาบรรจุแบบพลาสเจอร์ไรส์ในกล่องพลาสติกปิดฝา
    ถุงสูญญากาศ หรือภาชนะปิดผนึกอื่นๆ และส่งตรวจสอบคุณภาพ ก่อนนำส่งให้ลูกค้าทั่วโลก
    บริษัทในกลุ่มซึ่งดำเนินการผลิตอาหารทะเลบรรจุกระป๋อง คือ บมจ.สงขลาแคนนิ่ง และบจ.
    ไทร-ยูเนี่ยน ซีฟู้ดส์

8.  อาหารพร้อมรับประทานเป็นผลิตภัณฑ์อาหารปรุงสำเร็จรูปแช่แข็ง
    ปรุงด้วยวัตถุดิบที่ผ่านการคัดสรรอย่างพิถีพิถัน ประกอบกับส่วนผสม
    และเครื่องปรุงที่สั่งจากต่างประเทศสำหรับเมนูอาหารนานาชาติ
    หรือเครื่องปรุงที่มากคุณค่าของสมุนไพรสำหรับเมนูอาหารไทยสูตรต้นตำรับ จากนั้น
    นำมาผ่านกระบวนการผลิตที่มีประสิทธิภาพ ถูกหลักอนามัย คงความอร่อยเหมือนปรุงเสร็จใหม่ๆ
    โดย บมจ.ไทยยูเนี่ยน โฟรเซ่น โปรดักส์ เป็นผู้ผลิต

9.  เบเกอรี่ เป็นผลิตภัณฑ์ที่ได้รับการคิดค้นและพัฒนาอย่างสร้างสรรค์ ภายใต้กรรมวิธีอันทันสมัย
    เพื่อให้ได้ผลิตภัณฑ์ที่มีคุณภาพตามความต้องการของลูกค้า ทั้งในประเทศและต่างประเทศ
    ผลิตภัณฑ์ได้แก่ พายทูน่า พายผักโขม บราวนี่ เป็นต้น โดย บมจ.ไทยยูเนี่ยน โฟรเซ่น
    โปรดักส์ เป็นผู้ผลิต

10. อาหารสัตว์เลี้ยงบรรจุกระป๋อง/บรรจุถุงสูญญากาศ/บรรจุภาชนะปิดผนึกได้จากการนำเนื้อปลาทูน่าส่วนที่ติดเลือดซึ่งแยกไว้จากการผลิตปลาทูน่าสุกแช่แข็งมาผ่านการแปรรูป
    โดยผสมกับเนื้อปลาอื่นๆ เช่น ปลาซาร์ดีน และส่วนผสมอื่น เช่น เยลลี่ และวิตามิน
    ก่อนนำไปบรรจุกระป๋อง ถุงสูญญากาศ หรือภาชนะปิดผนึกอื่นๆ ในปัจจุบัน
    นอกจากส่งออกไปยังต่างประเทศแล้ว ยังได้มีการเปิดตลาดในประเทศ
    ภายใต้เครื่องหมายการค้า “เบลลอตต้า” โดยมีบริษัทย่อย คือ บริษัท ธีร์ โฮลดิ้ง จำกัด
    เป็นผู้จัดจำหน่าย บริษัทในกลุ่มซึ่งดำเนินการผลิตอาหารสัตว์เลี้ยง ได้แก่
    บจ.ไทยรวมสินพัฒนาอุตสาหกรรม บมจ.สงขลาแคนนิ่ง บจ. ไทร-ยูเนี่ยน ซีฟู้ดส์ และ
    บจ.ยูเอสเพ็ท นูทรีชั่น

นอกจากนี้ บมจ. ไทยยูเนี่ยน โฟรเซ่น โปรดักส์ ยังเป็นผู้ผลิตอาหารว่างในรูปแบบต่างๆ เช่น
ปลาเส้น ปลาแผ่น ปลาหมึกอบกรอบ เป็นต้น ภายใต้เครื่องหมายการค้า "ฟิชโช (Fisho)"
โดยในปีที่ผ่านมา บริษัทได้ปรับภาพลักษณ์ใหม่ ทั้งรสชาติและโลโก้ ตลอดจนบรรจุภัณฑ์
โดยมีบริษัทย่อย คือ บริษัท ธีร์ โฮลดิ้ง จำกัด เป็นผู้จัดจำหน่ายภายในประเทศ

กลุ่มธุรกิจที่ 2 ผลิตและจำหน่ายบรรจุภัณฑ์ ประกอบด้วย 2 บริษัท ดังนี้

  1. บริษัท เอเชียนแปซิฟิคแคน จำกัด

ดำเนินธุรกิจผลิตและจำหน่ายภาชนะบรรจุอาหาร
ทั้งประเภทกระป๋องเหล็กและกระป๋องอลูมิเนียมสำหรับบรรจุอาหาร ซึ่ง บมจ. ไทยยูเนี่ยน โฟรเซ่น
โปรดักส์ ลงทุนในบริษัทเอเชียนแปซิฟิคแคน จำกัด ผ่านทางบริษัท สงขลาแคนนิ่ง จำกัด (มหาชน)
ปัจจุบันผลิตภัณฑ์ของบริษัท เอเชียนแปซิฟิคแคน จำกัด
ได้จำหน่ายให้กับบริษัทในกลุ่มไทยยูเนี่ยนประมาณ 84%

  2. บริษัท ไทยยูเนี่ยน กราฟฟิกส์ จำกัด

ดำเนินธุรกิจผลิตสิ่งพิมพ์ทั่วไปรวมถึงฉลากสินค้า ลูกค้าของบริษัทประมาณ 60% ได้แก่
บริษัทในกลุ่มไทยยูเนี่ยน ซึ่งมักจะเป็นงานฉลากสินค้า นอกจากนี้ บริษัทยังมีงานพิมพ์ทั่วไป เช่น
พ็อกเก็ตบุ้ค ใบปลิว โปสเตอร์ เป็นต้น โดยในปี 2553 ที่ผ่านมา
ยังได้มีการเพิ่มสายการผลิตผลิตภัณฑ์ในรูปแบบของกล่องสินค้าขึ้น
เพื่อขยายตลาดและเพิ่มยอดขายให้กับบริษัท

กลุ่มธุรกิจที่ 3 ผลิตและจำหน่ายอาหารสัตว์และสินค้าเกษตร ประกอบด้วย 3 บริษัท ดังนี้

1.  บริษัท ไทยยูเนี่ยน ฟีดมิลล์ จำกัด

ดำเนินธุรกิจผลิตและจำหน่ายอาหารกุ้งชนิดต่างๆ เช่น กุ้งกุลาดำ กุ้งขาว กุ้งก้ามกราม เป็นต้น
และอาหารปลาชนิดต่างๆ เช่น ปลานิล ปลาสลิด ปลาสวาย เป็นต้น โดยมีสัดส่วนยอดขายร้อยละ
81 และ 19 ตามลำดับ ภายใต้เครื่องหมายการค้า “โปรฟีด” “เอฟซีอาร์” “นานามิ”
“แอควาฟีด” “โชบุ” และ “ดีโกรว์” ซึ่งปัจจุบันจำหน่ายทั้งภายในประเทศและส่งออก

2. บริษัท ไทยยูเนี่ยน แฮชเชอรี่ จำกัด

เป็นบริษัทที่ก่อตั้งขึ้น โดยบริษัท ไทยยูเนี่ยน ฟีดมิลล์ จำกัด เพื่อประกอบกิจการโรงเลี้ยง
พัฒนาสายพันธุ์กุ้ง และอนุบาลตัวอ่อนกุ้ง สำหรับผลิตและจำหน่ายลูกกุ้งให้กับลูกค้าของกลุ่มบริษัท
และเกษตรกรผู้เลี้ยงกุ้งในประเทศ ตั้งอยู่ที่อำเภอตะกั่วทุ่ง จังหวัดพังงา

3. บริษัท ไทยควอลิตี้ชริมพ์ จำกัด

เดิมเป็นบริษัทร่วมของบริษัท ไทยยูเนี่ยน ฟีดมิลล์ จำกัด แต่ในปี 2550
ได้มีการปรับโครงสร้างการถือหุ้นใหม่ทำให้อัตราการถือหุ้นเปลี่ยนแปลงเป็น 95%
จึงถือเป็นบริษัทย่อย บริษัทประกอบกิจการโรงเพาะฟักและอนุบาลลูกกุ้งไว้เพื่อการจำหน่าย
โดยปัจจุบัน ฟาร์มของบริษัท ตั้งอยู่ที่หาดทรายแก้ว อำเภอถลาง จังหวัดภูเก็ต

4. บริษัท ทีซีเอ็ม ฟิชเชอรี่ จำกัด

เป็นบริษัทที่ก่อตั้งขึ้น โดยบริษัท ไทยยูเนี่ยน ฟีดมิลล์ จำกัด
เพื่อประกอบกิจการเพาะพันธุ์และเลี้ยงกุ้ง เพื่อจำหน่ายและเป็นฟาร์มตัวอย่าง ปัจจุบัน
ฟาร์มของบริษัท ตั้งอยู่ที่อำเภอละงู จังหวัดสตูล

5. บริษัท ทีเอ็มเค ฟาร์ม จำกัด

เป็นบริษัทที่ก่อตั้งขึ้น โดยบริษัท ไทยยูเนี่ยน ฟีดมิลล์ จำกัด
เพื่อประกอบกิจการเพาะพันธุ์และเลี้ยงกุ้ง เพื่อจำหน่ายและเป็นฟาร์มตัวอย่าง ปัจจุบัน
ฟาร์มของบริษัท ตั้งอยู่ที่อำเภอกันตัง จังหวัดตรัง

6. บริษัท ทีเอ็มเอซี จำกัด

เป็นบริษัทที่ก่อตั้งขึ้นใหม่เดือนธันวาคม 2555 โดยบริษัท ไทยยูเนี่ยน ฟีดมิลล์ จำกัด ร่วมทุนกับบริษัท
มิตซูบิชิ คอร์ปอเรชั่น จำกัด ในอัตรา 51:49 เพื่อลงทุนในการกิจการฟาร์มเพาะพันธุ์และเลี้ยงกุ้ง

กลุ่มธุรกิจที่ 4 ธุรกิจตลาดภายในประเทศ ดำเนินงานโดย บริษัท ธีร์ โฮลดิ้ง จำกัด
เป็นตัวแทนจำหน่ายผลิตภัณฑ์อาหารว่าง โดยแบ่งเป็นกลุ่มผลิตภัณฑ์ปลาเส้น และกลุ่มผลิตภัณฑ์ปลาแผ่น
ภายใต้เครื่องหมายการค้า “ฟิชโช” ปลาทูน่าปรุงรส ทูน่าแซนด์วิชสเปรด
และแซลมอนแซนด์วิชสเปรด ภายใต้เครื่องหมายการค้า “ซีเล็ค” และอาหารสัตว์เลี้ยง
ภายใต้เครื่องหมายการค้า “เบลลอตต้า” ทั้งนี้จะเน้นวัตถุดิบที่บริษัทในกลุ่มใช้อยู่แล้ว เช่น
อาหารทะเล เพื่อเป็นการสนับสนุนและสอดคล้องกับการดำเนินธุรกิจในกลุ่ม
ซึ่งส่วนใหญ่จะเป็นอาหารทะเล นอกจากนี้ ยังเป็นตัวแทนจำหน่ายสินค้าต่างๆ อีกมากมาย

กลุ่มธุรกิจที่ 5 ธุรกิจการลงทุนต่างประเทศ เป็นการจัดตั้งบริษัทในต่างประเทศ ดังนี้

1)  ประเทศสหรัฐอเมริกา ได้แก่ บริษัท ไทยยูเนี่ยน อินเตอร์เนชั่นแนล จำกัด
    เพื่อเข้าไปลงทุนในบริษัทซึ่งประกอบธุรกิจที่น่าสนใจในสหรัฐอเมริกา โดย

-   ลงทุนในสัดส่วน 100% ในบริษัท ไทร-ยูเนี่ยน ซีฟู้ดส์ จำกัด (ชิคเก้นออฟเดอะซี)
    ซึ่งเป็นผู้ผลิตและจำหน่ายอาหารทะเล แปรรูปและบรรจุกระป๋อง อันดับ 3
    ในประเทศสหรัฐอเมริกา

-   ลงทุนในสัดส่วน 82% ในบริษัท ไทร-ยูเนี่ยน โฟรเซ่น ฟู้ดส์ จำกัด (ชิคเก้นออฟเดอะซี
    โฟรเซ่น ฟู้ดส์) เป็นผู้นำเข้าและจำหน่ายอาหารทะเลแช่แข็ง ซึ่งในปี 2554 บริษัท เอ็มเพรส
    อินเตอร์เนชั่นแนล จำกัด และบริษัท ไทร-ยูเนี่ยน โฟรเซ่น ฟู้ดส์ จำกัด (ชิคเก้นออฟเดอะซี
    โฟรเซ่น ฟู้ดส์) ได้ดำเนินการควบรวมกิจการ โดยเปลี่ยนชื่อเป็น “บริษัท ไทร-ยูเนี่ยน
    โฟรเซ่น โปรดักส์ จำกัด” และสัดส่วนในการลงทุนเปลี่ยนเป็น 68.97% ในหุ้นสามัญ และ
    100% ในหุ้นบุริมสิทธิ

-   ลงทุนในสัดส่วน 99% ในบริษัท ยูเอส เพ็ท นูทรีชั่น จำกัด
    ซึ่งเป็นผู้ผลิตและจัดจำหน่ายอาหารสัตว์ทั้งแบบแห้งและแบบเปียก

2)  ประเทศอินโดนีเซีย โดยการลงทุนในสัดส่วน 76.5% ในบริษัท พี ที จุยฟา อินเตอร์เนชั่นแนล
    ฟู้ดส์ จำกัด ซึ่งเป็นผู้ผลิตและส่งออกปลาทูน่าบรรจุกระป๋อง

3)  ประเทศเวียตนาม โดยบริษัท สงขลาแคนนิ่ง จำกัด (มหาชน) ได้เข้าลงทุนในสัดส่วน 51%
    ในบริษัท ยู่เฉียงแคนฟู้ด จำกัด ซึ่งเป็นผู้ผลิตอาหารทะเลบรรจุกระป๋อง

4)  ประเทศฝรั่งเศส ได้แก่ บริษัท ไทยยูเนี่ยน อินเวสเม้นท์ โฮลดิ้ง จำกัด
    เพื่อเข้าไปลงทุนในบริษัทซึ่งประกอบธุรกิจในประเทศฝรั่งเศส โดยเข้าไปลงทุนในสัดส่วน
    100% ในกลุ่มบริษัท เอ็มดับบลิว แบรนด์ส เอสเอเอส จำกัด
    ซึ่งเป็นผู้ผลิตและจำหน่ายอาหารทะเลบรรจุกระป๋องแบบครบวงจรโดยมีเครื่องหมายการค้าเป็นของตนเอง
    มีฐานการผลิตอยู่ที่ประเทศฝรั่งเศส โปรตุเกส กาน่า และซีเชลส์
    และส่งไปจำหน่ายในประเทศต่างๆ ทั่วยุโรป ตะวันออกกลาง แอฟริกาเหนือ อเมริกาเหนือ
    และอเมริกาใต้

5)  ประเทศแคนาดา โดยบริษัท ยูเอส เพ็ท นูทรีชั่น จำกัด ได้เข้าลงทุนในสัดส่วน 100%
    ในบริษัท แคนาเดียน เพ็ท นูทรีชั่น จำกัด ซึ่งเป็นผู้ผลิตและจำหน่ายอาหารสัตว์

สิทธิประโยชน์จากการได้รับบัตรส่งเสริม

บริษัทและบริษัทย่อยได้รับการส่งเสริมการลงทุนจากคณะกรรมการส่งเสริมการลงทุนดังนี้

1.  บริษัท ไทยยูเนี่ยน โฟรเซ่น โปรดักส์ จำกัด (มหาชน)
    ได้รับการส่งเสริมการลงทุนและยังคงใช้สิทธิประโยชน์ด้านภาษีได้ จำนวน 2 ฉบับ
    ประกอบด้วย

    1.  บัตรส่งเสริมเลขที่ 1831(2)/2551 ลงวันที่ 26 สิงหาคม 2551
        สำหรับอาหารสำเร็จรูปหรือกึ่งสำเร็จรูปบรรจุภาชนะผนึก อาหารพร้อมรับประทานแช่แข็ง
        สัตว์น้ำแช่แข็ง และอาหารสัตว์บรรจุภาชนะผนึก
        โดยเริ่มมีรายได้ครั้งแรกจากการประกอบกิจการ เมื่อวันที่ 5 สิงหาคม 2553
        สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ
    โดยจะต้องมีการลงทุนหรือมีค่าใช้จ่ายในการวิจัยพัฒนาหรือออกแบบ
    ค่าใช้จ่ายในการฝึกอบรมด้านเทคโนโลยีขั้นสูง
    และค่าใช้จ่ายในการสนับสนุนการศึกษาหรือสถาบันวิจัย รวมกันไม่น้อยกว่าร้อยละ 4
    ของยอดขายรวมใน 3 ปีแรก หรือมีค่าใช้จ่ายรวมกันไม่น้อยกว่า 150 ล้านบาท
    หากไม่สามารถปฎิบัติได้ตามเงื่อนไขจะได้รับยกเว้นภาษีเงินได้ ไม่เกิน 279,000,000 บาท
    สำหรับการผลิตสัตว์น้ำแช่แข็ง และอาหารสัตว์บรรจุภาชนะผนึก
    โดยจะปรับเปลี่ยนตามจำนวนเงินลงทุนโดยไม่รวมค่าที่ดินและทุนหมุนเวียน (อ้างถึง:
    หนังสืออนุมัติการรับสิทธิและประโยชน์เพิ่มเติม (STI) เลขที่ อก0905/002719 ลงวันที่ 3
    พฤษภาคม 2555)

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาแปดปี สำหรับการผลิตอาหารสำเร็จรูปหรือกึ่งสำเร็จรูปบรรจุภาชนะผนึก
    และอาหารพร้อมรับประทานแช่แข็ง นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

    1.  บัตรส่งเสริมเลขที่ 1636(1)/2554 ลงวันที่ 2 มิถุนายน 2554
        สำหรับผลิตไฟฟ้าจากก๊าซชีวภาพ โดยยังไม่มีรายได้จากการประกอบกิจการ
        สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

2.  บริษัท ไทยรวมสินพัฒนาอุตสาหกรรม จำกัด
    ได้รับการส่งเสริมการลงทุนและยังคงใช้สิทธิประโยชน์ด้านภาษีได้ จำนวน 4 ฉบับ ได้แก่

    1.  บัตรส่งเสริมเลขที่ 1196(2)/2551 ลงวันที่ 28 กุมภาพันธ์ 2551
        สำหรับอาหารสำเร็จรูป หรือกึ่งสำเร็จรูปบรรจุภาชนะผนึก
        อาหารสำเร็จรูปหรือกึ่งสำเร็จรูปแช่แข็ง และอาหารสัตว์บรรจุภาชนะผนึก
        โดยเริ่มมีรายได้ครั้งแรกจากการประกอบกิจการ เมื่อวันที่ 14 ตุลาคม 2552
        สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    สำหรับกิจการผลิตอาหารสัตว์บรรจุภาชนะผนึก
    นับแต่วันที่เริ่มมีรายได้ครั้งแรกจากการประกอบกิจการ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาแปดปี สำหรับกิจการผลิตอาหารสำเร็จรูปหรือกึ่งสำเร็จรูปบรรจุภาชนะผนึก
    และอาหารสำเร็จรูปหรือกึ่งสำเร็จรูปแช่แข็ง
    นับแต่วันที่เริ่มมีรายได้ครั้งแรกจากการประกอบกิจการ

  -
  ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
  ตลอดระยะเวลาที่บริษัทได้รับการยกเว้นภาษีเงินได้นิติบุคคล

1.  บัตรส่งเสริมเลขที่ 1755(3)/2555 ลงวันที่ 19 มิถุนายน 2555
    สำหรับอาหารสำเร็จรูปหรือกึ่งสำเร็จรูปแช่แข็ง
    โดยยังไม่มีรายได้ครั้งแรกจากการประกอบกิจการ สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

    1.  บัตรส่งเสริมเลขที่ 2578(2)/2555 ลงวันที่ 22 ตุลาคม 2555
        สำหรับอาหารสำเร็จรูปหรือกึ่งสำเร็จรูปแช่แข็งบรรจุภาชนะผนึก
        อาหารสำเร็จรูปพร้อมบริโภค และอาหารสัตว์
        โดยยังไม่มีรายได้ครั้งแรกจากการประกอบกิจการ สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    สำหรับกิจการอาหารสำเร็จรูปหรือกึ่งสำเร็จรูปแช่แข็งบรรจุภาชนะผนึกและผลิตอาหารสัตว์
    นับแต่วันที่เริ่มมีรายได้ครั้งแรกจากการประกอบกิจการ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี สำหรับกิจการอาหารสำเร็จรูปพร้อมบริโภค
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

    1.  บัตรส่งเสริมเลขที่ 2871(2)/2555 ลงวันที่ 14 ธันวาคม 2555
        สำหรับกิจการผลิตหรือถนอมอาหารหรือสิ่งปรุงแต่งอาหารโดยใช้เทคโนโลยีที่ทันสมัย
        (ยกเว้นการผลิตน้ำดื่มและไอศกรีม) และกิจการผลิตน้ำมันหรือไขมันจากพืชหรือสัตว์
        โดยยังไม่มีรายได้ครั้งแรกจากการประกอบกิจการ สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุน
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

  3. บริษัท ไทยยูเนี่ยน ซีฟู้ด จำกัด
  ได้รับการส่งเสริมการลงทุนและยังคงใช้สิทธิประโยชน์ด้านภาษีได้ จำนวน 1 ฉบับ
  ได้แก่บัตรส่งเสริมเลขที่ 1318(2)/2552 ลงวันที่ 24 เมษายน 2552
  สำหรับกิจการผลิตสัตว์น้ำแช่แข็ง อาหารกึ่งสำเร็จรูป/สำเร็จรูป
  โดยเริ่มมีรายได้ครั้งแรกจากการประกอบกิจการ เมื่อวันที่ 1 กรกฎาคม 2552
  สิทธิประโยชน์สำคัญที่ได้รับ คือ

  -
  บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
  100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
  สำหรับการผลิตสัตว์น้ำแช่แข็ง และอาหารสัตว์บรรจุภาชนะผนึก
  นับแต่วันที่เริ่มมีรายได้ครั้งแรกจากการประกอบกิจการ

  -
  บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
  มีกำหนดเวลาแปดปี สำหรับการผลิตอาหารสำเร็จรูปหรือกึ่งสำเร็จรูปบรรจุภาชนะผนึก
  และอาหารพร้อมรับประทานแช่แข็ง นับแต่วันที่เริ่มมีรายได้ครั้งแรกจากการประกอบกิจการ

  -
  ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
  ตลอดระยะเวลาที่บริษัทได้รับการยกเว้นภาษีเงินได้นิติบุคคล

4.  บริษัท สงขลาแคนนิ่ง จำกัด (มหาชน)
    ได้รับการส่งเสริมการลงทุนและยังคงใช้สิทธิประโยชน์ด้านภาษีได้ จำนวน 2 ฉบับ
    ประกอบด้วย

1.  บัตรส่งเสริมเลขที่ 1068(2)/2553 ลงวันที่ 25 มกราคม 2553
    สำหรับกิจการผลิตอาหารสำเร็จรูป และกึ่งสำเร็จรูปบรรจุภาชนะผนึก
    โดยเริ่มมีรายได้ครั้งแรกจากการประกอบกิจการ เมื่อวันที่ 10 สิงหาคม 2554
    สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    สำหรับการผลิตอาหารสำเร็จรูป และกึ่งสำเร็จรูปบรรจุภาชนะผนึก
    นับแต่วันที่เริ่มมีรายได้ครั้งแรกจากการประกอบกิจการ
    และได้รับการอนุมัติขยายเวลานำเข้าเครื่องจักรออกไปจนถึงวันที่ 25 กรกฎาคม 2556

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาแปดปี สำหรับการผลิตอาหารสำเร็จรูป และกึ่งสำเร็จรูปบรรจุภาชนะผนึก
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

    1.  บัตรส่งเสริมเลขที่ 2197(2)/2553 ลงวันที่ 9 พฤศจิกายน 2553
        สำหรับกิจการผลิตผลิตภัณฑ์โลหะรวมทั้งชิ้นส่วนโลหะ
        โดยเริ่มมีรายได้ครั้งแรกจากการประกอบกิจการ เมื่อวันที่ 12 ตุลาคม 2554
        สิทธิประโยชน์สำคัญที่ได้รับคือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลาแปดปี นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

    4.  บริษัท ไทยยูเนี่ยน ฟีดมิลล์ จำกัด
        ได้รับการส่งเสริมการลงทุนและยังคงใช้สิทธิประโยชน์ด้านภาษีได้
        ในกิจการผลิตอาหารสัตว์ผสมสำเร็จรูป จำนวน 3 ฉบับ ประกอบด้วย

    1.  โรงงานที่จังหวัดสงขลา

  ได้รับบัตรส่งเสริมเลขที่ 1042(2)/2554 ลงวันที่ 11 มกราคม 2554
  โดยยังไม่มีรายได้ครั้งแรกจากการประกอบกิจการ สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

-   ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
    ตลอดระยะเวลาที่บริษัทได้รับการยกเว้นภาษีเงินได้นิติบุคคล

    2.  โรงงานที่จังหวัดสมุทรสาคร

  5.2.1 ได้รับบัตรส่งเสริมเลขที่ 1433(2)/2548 ลงวันที่ 19 พฤษภาคม 2548
  โดยเริ่มมีรายได้ครั้งแรกจากการประกอบกิจการ เมื่อวันที่ 27 พฤษภาคม 2549
  สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน (639 ล้านบาท) ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

  -
  ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
  ตลอดระยะเวลาที่บริษัทได้รับการยกเว้นภาษีเงินได้นิติบุคคล

  5.2.2 ได้รับบัตรส่งเสริมเลขที่ 2259(2)/2555 ลงวันที่ 5 กันยายน 2555
  โดยยังไม่ได้เริ่มมีรายได้ครั้งแรกจากการประกอบกิจการ สิทธิประโยชน์สำคัญที่ได้รับ คือ

-   บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
    นับแต่วันที่เริ่มมีรายได้ครั้งแรกจากการประกอบกิจการ

  -
  ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
  ตลอดระยะเวลาที่บริษัทได้รับการยกเว้นภาษีเงินได้นิติบุคคล

  6. บริษัท ไทยยูเนี่ยน แฮชเชอรี่ จำกัด
  ได้รับการส่งเสริมการลงทุนในกิจการผลิตลูกกุ้งนอเพลียส และลูกกุ้งพี ตามบัตรส่งเสริมเลขที่
  1844(2)/2549 ลงวันที่ 28 สิงหาคม 2549 โดยเริ่มมีรายได้ครั้งแรกจากการประกอบกิจการ
  เมื่อวันที่ 14 เมษายน 2550 สิทธิประโยชน์สำคัญที่ได้รับ คือ

  -
  บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
  100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
  นับแต่วันที่เริ่มมีรายได้ครั้งแรกจากการประกอบกิจการ

  -
  ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
  ตลอดระยะเวลาที่บริษัทได้รับการยกเว้นภาษีเงินได้นิติบุคคล

7. บริษัท ทีเอ็นฟายน์ เคมีคัลส์ จำกัด
ได้รับการส่งเสริมการลงทุนในกิจการผลิตน้ำมันหรือไขมันจากพืชและสัตว์ ตามบัตรส่งเสริมเลขที่
1686(2)/2552 ลงวันที่ 11 กันยายน 2552 โดยเริ่มมีรายได้ครั้งแรกจากการประกอบกิจการ
เมื่อวันที่ 8 มกราคม 2553 สิทธิประโยชน์สำคัญที่ได้รับ คือ

  -
  บริษัทได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
  100 ของเงินลงทุน ไม่รวมค่าที่ดินและทุนหมุนเวียน มีกำหนดเวลาแปดปี
  นับแต่วันที่เริ่มมีรายได้ครั้งแรกจากการประกอบกิจการ

  -
  ผู้ถือหุ้นได้รับยกเว้นไม่ต้องนำเงินปันผลที่ได้รับจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้
  ตลอดระยะเวลาที่บริษัทได้รับการยกเว้นภาษีเงินได้นิติบุคคล

4.2 การตลาดและภาวะการแข่งขัน

กลยุทธ์ทางการตลาด

บริษัทมีจุดเด่นด้านการตลาดหลายประการ ดังนี้

1.  บริษัทเน้นผลิตสินค้าที่ได้มาตรฐานมีคุณภาพสูงด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
    ประกอบกับระบบการตรวจสอบคุณภาพสินค้าทุกขั้นตอนจึงทำให้สินค้าของบริษัทได้รับการรับรองมาตรฐานคุณภาพระดับโลก
    อาทิเช่น

-   ISO 9001 ระบบการบริหารงานคุณภาพมาตรฐานสากลของสถาบัน United Kingdom
    Accreditation Service (UKAS)

-   ISO 14001 ระบบการจัดการด้านสิ่งแวดล้อม จากสถาบัน United Kingdom
    Accreditation Service (UKAS)

-   ISO/IEC 17025
    การรับรองความสามารถของห้องปฏิบัติการสอบเทียบและห้องปฏิบัติการทดสอบ
    จากสำนักงานมาตรฐานผลิตภัณฑ์อุตสาหกรรม ซึ่งเป็นระบบการจัดการคุณภาพของห้องปฏิบัติการ
    กรมวิทยศาสตร์ กระทรวงสาธารณสุข และสำนักงานมาตรฐานสินค้าเกษตรและอาหารแห่งชาติ
    กระทรวงเกษตรและสหกรณ์

-   BRC Global Standard for Food Safety ได้รับการรับรองจากสถาบัน United
    Kingdom Accreditation Service (UKAS)

-   International Food Standard Version 5 (IFS) จาก SGS – International
    Certification Service GmbH (Germany)

-   Kasher Certificate จากสถาบัน Union of Orthodox Jewish Congregations
    of America

-   U.S. Food and Drug Administration (FDA)
    สถาบันตรวจสอบคุณภาพสินค้านำเข้าของประเทศสหรัฐอเมริกา

-   Canadian Food Inspection Agency (CFIA) สถาบันในประเทศแคนาดา
    ซึ่งรับผิดชอบควบคุมคุณภาพสินค้าประเภทอาหารและยาที่นำเข้า

-   Hazard Analysis Critical Control Point (HACCP) จากกรมประมง
    กระทรวงเกษตรและสหกรณ์ และกรมวิชาการเกษตร และ HACCP USFDA จากสถาบัน SGS
    (Thailand) โดยเป็นระบบที่เน้นถึงความปลอดภัยของผู้บริโภคเป็นสำคัญ
    ซึ่งเป็นการวิเคราะห์อันตรายและจุดวิกฤติที่ต้องควบคุม
    เป็นระบบการประกันคุณภาพด้านความปลอดภัยของอาหารที่สามารถป้องกันอันตรายหรือสิ่งปนเปื้อนทางด้านชีวภาพ
    เคมี และกายภาพได้อย่างมีประสิทธิภาพ
    ตลอดจนกำหนดวิธีการป้องกันและแก้ไขในจุดวิกฤติที่ต้องควบคุม (CCP) เพื่อให้มีความปลอดภัย
    และได้มาตรฐานตามหลักสากล

-   Good Manufacturing Practices (GMP)
    โดยถือว่าเป็นบริษัทที่มีคุณภาพการผลิตอาหารแช่แข็งเพื่อการส่งออก
    ที่ผ่านการรับรองจากกรมประมง กระทรวงเกษตรและสหกรณ์ กรมปศุสัตว์ กรมวิชาการเกษตร
    และสำนักงานสาธารณสุข จังหวัดสมุทรสาคร

-   เครื่องหมาย "ฮาลาล" จากสำนักงานคณะกรรมการกลางอิสลามแห่งประเทศไทย

-   South African Bureau of Standards (SABS)
    ได้รับการตรวจรับรองโรงงานจากสำนักงานมาตรฐานอุตสาหกรรมแอฟริกาใต้

-   Best Aquaculture Practices จากสถาบัน Aquaculture Certification
    Council, Inc. มาตรฐานรับรองกระบวนการเพาะเลี้ยงและแปรรูปกุ้ง
    ครอบคลุมทั้งโรงเพาะฟักอนุบาลลูกกุ้ง ฟาร์มกุ้ง และโรงงานแปรรูปกุ้ง
    โดยเน้นเรื่องความรับผิดชอบต่อสังคม สิ่งแวดล้อม
    ความใส่ใจกับความปลอดภัยของสินค้าอาหารและความสามารถตรวจสอบย้อนกลับของสินค้าได้

-   Woolworths Quality Assurance (WQA) จาก Woolworths Limited
    ประเทศออสเตรเลีย มาตรฐานการประกันคุณภาพผลิตภัณฑ์ ซึ่งถือเป็น Global Food
    Safety Standards and International Retailing Best Practice

-   Q Mark Certificate จากกรมประมง กระทรวงเกษตรและสหกรณ์

2.  กลุ่มบริษัทและบริษัทย่อยเป็นผู้ผลิตอาหารทะเลแช่แข็งและบรรจุกระป๋องรายใหญ่
    ด้วยกำลังการผลิตเฉพาะในประเทศ ปลาทูน่า กุ้งแช่แข็ง อาหารแมวบรรจุกระป๋อง
    และปลาหมึกแช่แข็ง ในปริมาณถึง 568,000 75,000 57,000 และ 15,000
    ตันต่อปีตามลำดับ จึงทำให้ต้นทุนการผลิตต่ำ ด้วยการประหยัดจากขนาดของธุรกิจ (Economy
    of Scale)

3.  บริษัทย่อย คือ บจ. ไทร-ยูเนี่ยน ซีฟู้ดส์ เป็นเจ้าของเครื่องหมายการค้า “Chicken of
    the Sea” จัดเป็นผู้นำอันดับที่ 3 ของตลาดภายในสหรัฐอเมริกา
    จึงเป็นการเพิ่มฐานการตลาดของบริษัทให้แข็งแกร่งยิ่งขึ้น นอกจากนี้ กลุ่มเอ็มดับบลิว แบรนด์ส
    เอสเอเอส ซึ่งบริษัทได้เข้าไปลงทุนใหม่ในอัตรา 100% ก็ยังเป็นเจ้าของเครื่องหมายการค้า
    “John West” ผู้นำอันดับ 1 ในประเทศอังกฤษ ไอร์แลนด์ และเนเธอร์แลนด์, “Petit
    Navire และ H. Parmentier” ผู้นำอันดับ 1 ในประเทศอิตาลี
    ทำให้บริษัทมีฐานการตลาดที่หลากหลาย เพิ่มความแข็งแกร่งให้กับกลุ่มบริษัท

4.  การที่บริษัทได้ลงทุนธุรกิจในต่างประเทศ
    ทำให้กำลังการผลิตเพิ่มขึ้นเป็นที่เพียงพอต่อความต้องการของลูกค้า
    โดยสามารถเป็นผู้ผลิตปลาทูน่าบรรจุกระป๋องอันดับที่ 1 ของโลก
    และเป็นผู้นำในตลาดอาหารทะเลแช่แข็งและบรรจุกระป๋องของโลก

5.  สินค้าของกลุ่มบริษัทจำหน่ายให้กับลูกค้าในหลายประเทศทั่วโลก ฐานของลูกค้าจึงกว้าง
    ทำให้สามารถลดความเสี่ยงจากสภาวะทางเศรษฐกิจในบางประเทศได้

6.  กลุ่มบริษัทมีความสามารถในการแข่งขันในตลาดโลกสูง
    ซึ่งนอกจากสินค้าจะมีคุณภาพได้มาตรฐาน ในระดับราคาที่สามารถแข่งขันได้ (Competitive
    Price) แล้ว บริษัทยังมีทีมการตลาดที่มีความสามารถและประสบการณ์สูง
    มีการเดินทางไปพบปะลูกค้า เพื่อให้ทราบความต้องการ
    และสร้างความสัมพันธ์ที่ดีต่อลูกค้าตลอดเวลา

7.  กลุ่มบริษัทมีอาหารทะเลแช่แข็งและบรรจุกระป๋องหลายชนิดประกอบกับมีห้องเย็นซึ่งใช้เก็บวัตถุดิบและสินค้าสำเร็จรูปขนาดใหญ่ถึง
    99,000 ตัน จึงทำให้บริษัทสามารถสนองความต้องการของลูกค้า
    ทั้งชนิดของสินค้าและปริมาณการสั่งซื้อสินค้าเป็นจำนวนมากได้

8.  ผู้บริหารของบริษัทมีประสบการณ์ในธุรกิจอาหารทะเลแช่แข็งมานาน
    มีชื่อเสียงและเป็นที่รู้จักกันเป็นอย่างดีในวงการ นอกจากนี้
    ยังมีบุคลากรในระดับปฏิบัติที่มีความสามารถ มีความเชี่ยวชาญในการทำงาน
    จึงทำให้การดำเนินงานของบริษัทมีการขยายตัวอย่างต่อเนื่องตลอดมา

สภาพการแข่งขันภายในอุตสาหกรรม

ภาพรวมอุตสาหกรรมอาหารของไทยปี 2555 มีมูลค่าการส่งออกเท่ากับ 971,689 ล้านบาท
ขยายตัวเพิ่มขึ้น 0.8% เมื่อเทียบกับปี 2554 โดยผลิตภัณฑ์กุ้ง
และผลิตภัณฑ์ปลาทูน่ากระป๋องและแปรรูป มีสัดส่วนการส่งออกเป็นอันดับ 3 และอันดับ 4 คิดเป็น
9.9% และ 8.4% ของสัดส่วนการส่งออกสินค้าอาหารของไทยโดยรวมตามลำดับ
สำหรับสถานการณ์การส่งออกอาหารทะเลที่ผ่านมา
ในช่วงครึ่งปีแรกภาวะเศรษฐกิจโลกยังมีการชะลอตัว เนื่องจากวิกฤตการเงินในกลุ่มประเทศยุโรป
ประกอบกับเศรษฐกิจของสหรัฐอเมริกาก็ยังไม่ฟื้นตัวดี
ขณะที่ประเทศคู่แข่งก็พยายามผลักดันการส่งออกสินค้าของตน ทำให้เกิดการแข่งขันด้านราคาที่รุนแรง
ส่งผลกระทบต่อภาคการผลิตและการส่งออกของประเทศหลายอุตสาหกรรม
รวมทั้งอุตสาหกรรมอาหารทะเล

ในแต่ละปีจะมีปัจจัยท้าทายต่อการดำเนินธุรกิจมากขึ้นเรื่อยๆ อย่างเช่นปีนี้
เรื่องของวัตถุดิบที่ขาดแคลน และราคาสูงขึ้น เช่น ปลาทูน่ามีราคาสูงขึ้นถึง 20% เมื่อเทียบกับปีก่อน
ขณะที่วัตถุดิบกุ้งก็ขาดแคลน เนื่องจากประสบปัญหาโรคระบาด EMS ทำให้ผลผลิตมีไม่เพียงพอ
ประกอบกับประเทศจีน เวียดนาม และมาเลเซีย
ก็มีผลผลิตกุ้งลดลงเช่นเดียวกันจากภาวะโรคระบาดดังกล่าว
จึงทำให้ราคากุ้งปรับตัวสูงอย่างต่อเนื่อง นอกจากนี้ยังมีปัจจัยเรื่องการปรับขึ้นค่าแรงขั้นต่ำ
อัตราแลกเปลี่ยนที่ผันผวน รวมถึงกฎ ระเบียบ ข้อบังคับต่างๆ
ที่เกี่ยวข้องกับความยั่งยืนด้านทรัพยากรและสิ่งแวดล้อม ดังนั้น
ผู้ประกอบการจึงต้องเร่งปรับตัวและมีการติดตามสถานการณ์ต่างๆ อย่างใกล้ชิด
รวมถึงการพัฒนากระบวนการทำงานให้มีประสิทธิภาพ รวดเร็ว พร้อมแข่งขันได้อย่างมีศักยภาพ

สัดส่วนของรายได้จากการขายของกลุ่มบริษัท ในปี 2555

  ---------------------------------------- ------------------------------
  ผลิตภัณฑ์                                   ร้อยละของรายได้จากการขาย

  - ปลาทูน่าแช่แข็งและบรรจุกระป๋อง               48.3%

  - กุ้งแช่แข็ง                                17.3%

  - อาหารแมวบรรจุกระป๋อง                     6.6%

  - ปลาซาร์ดีน/แมคเคอเรล                     5.8%

  - ผลิตภัณฑ์ภายในประเทศ                      5.4%

  - ปลาหมึก/แซลมอนแช่แข็ง                     5.0%

  - อาหารทะเลบรรจุกระป๋อง                    4.7%

  - อาหารกุ้ง                                4.6%

  - อื่นๆ                                    2.3%
  ---------------------------------------- ------------------------------

สัดส่วนของรายได้จากการขายของกลุ่มบริษัท ในปี 2555
เปรียบเทียบกับการส่งออกของประเทศไทย

[]

แนวโน้มอุตสาหกรรม

แม้ว่าสถานการณ์การส่งออกสินค้าอาหารทะเลของไทยปี 2555 จะมีการเติบโตไม่โดดเด่นมากนัก
เนื่องจากต้องเผชิญกับปัจจัยมากมาย แต่อย่างไรก็ดี คาดว่า ปัจจัยเหล่านั้นจะคลี่คลายลงในปี 2556
และส่งผลให้อุตสาหกรรมอาหารทะเลของไทยมีการเติบโตในทิศทางที่ดีต่อเนื่อง
ปัจจัยจากตลาดภายนอกประเทศอันเกิดจากภาวะเศรษฐกิจโลกที่ชะลอตัว
ไม่ส่งผลกระทบอย่างมีนัยสำคัญ เนื่องจากเป็นสินค้าที่จำเป็นต่อความเป็นอยู่
และผู้ประกอบการก็มีการปรับตัวรองรับกับสถานการณ์ดังกล่าวไปแล้ว นอกจากนี้
การเข้าสู่ประชาคมเศรษฐกิจอาเซียน (AEC) ที่กำลังจะเกิดขึ้น
ก็จะช่วยเป็นแรงผลักดันการค้าให้เกิดการขยายตัวเพิ่มขึ้น
รวมถึงการปรับราคาสินค้าของผู้ประกอบการเพื่อให้สอดคล้องกับต้นทุนการผลิตที่เพิ่มขึ้น
โดยในช่วงก่อนหน้านั้นผู้ประกอบการต้องรับภาระต้นทุนดังกล่าวเอง

แต่อย่างไรก็ตาม ยังมีปัจจัยหลายเรื่องที่ผู้ประกอบการยังต้องมีการติดตามสถานการณ์อย่างใกล้ชิด
เช่น เรื่องวัตถุดิบ สำหรับอุตสาหกรรมอาหารทะเลของไทย
นอกจากความสามารถทางการแข่งขันแล้ว เรื่องของการจัดหาวัตถุดิบ เช่น
ปลาทูน่าก็มีความท้าทายเพิ่มมากขึ้น
เพราะต้องจัดหาวัตถุดิบให้เพียงพอต่อความต้องการในการผลิตปัจจุบัน
ประเด็นเรื่องความยั่งยืนด้านแหล่งทรัพยากร (Sustainability) จะเข้ามามีบทบาทสำคัญ
และมีแนวโน้มว่า
จะมีกฎระเบียบและข้อบังคับที่เข้มงวดมากขึ้นทางด้านการรักษาและอนุรักษ์แหล่งทรัพยากรธรรมชาติในอนาคต
ซึ่งจะกระทบต่อปริมาณการจับปลา และทำให้ปลามีราคาสูงขึ้น
ปัจจัยค่าเงินบาทเป็นอีกเรื่องที่ต้องติดตาม
เนื่องจากจะส่งผลกระทบต่อความสามารถทางการแข่งขันของผู้ประกอบการ
เรื่องแรงงานเป็นอีกหนึ่งปัจจัยสำคัญของอุตสาหกรรมนี้ โดยเฉพาะอย่างยิ่งการขาดแคลนแรงงาน
นอกจากนี้เรื่องการกีดกันทางการค้าของประเทศคู่ค้า เช่น
สิทธิพิเศษทางภาษีศุลกากรของสหภาพยุโรป
มาตรการตอบโต้การทุ่มตลาดและการอุดหนุนของสหรัฐอเมริกา เป็นต้น
ซึ่งปัจจัยเหล่านี้ผู้ประกอบการส่งออกของไทยต้องมีการติดตามข้อมูลในเรื่องต่างๆ อย่างใกล้ชิด
และต้องมีการเตรียมพร้อมเพื่อรับมือกับสถานการณ์

ในส่วนของบมจ. ไทยยูเนี่ยน โฟรเซ่น โปรดักส์ นั้นมีแผนการดำเนินงานในทุกๆ
ส่วนอย่างรอบคอบและรัดกุมเพื่อลดความเสี่ยงต่างๆ อันอาจมีผลกระทบต่อบริษัท
มีการติดตามข้อมูลข่าวสารและเหตุการณ์ต่างๆ อย่างสม่ำเสมอ
รวมทั้งการพัฒนาส่วนงานทุกส่วนอย่างต่อเนื่อง ทั้งเรื่องของกระบวนการผลิต กลยุทธ์ทางการตลาด
การสร้างสรรค์ผลิตภัณฑ์ใหม่ๆ การบริหารจัดการสินค้าคงคลัง การจัดซื้อจัดหาวัตถุดิบ
และการพัฒนาเทคโนโลยีด้านเครื่องจักร เพื่อลดปัญหาเรื่องการขาดแคลนแรงงาน
ทั้งหมดนี้เพื่อสร้างความพร้อมสำหรับการแข่งขันในตลาดโลกได้อย่างมีศักยภาพและอย่างยั่งยืน

การจัดจำหน่ายของกลุ่มบริษัทในปี 2555

  ---------------------------------------- ------------------------------
  ประเทศ                                   ร้อยละของการจัดจำหน่าย

  - สหรัฐอเมริกา                             39.7%

  - สหภาพยุโรป                              25.5%

  - ภายในประเทศ                            13.9%

  - ญี่ปุ่น                                    7.5%

  - แอฟริกา                                 3.9%

  - เอเชีย ยกเว้นญี่ปุ่น                         3.1%

  - หมู่เกาะแปซิฟิก (Oceania)                  2.6%

  - ตะวันออกกลาง                            2.2%

  - แคนาดา                                 0.9%

  - อเมริกากลาง/ใต้                          0.7%
  ---------------------------------------- ------------------------------

แหล่งที่มาของข้อมูล

-   กรมศุลกากร

-   กระทรวงพาณิชย์

-   สถาบันอาหาร

    3.  วัตถุดิบ และผู้จำหน่ายวัตถุดิบ

: ปลาทูน่าสุกแช่แข็ง

วัตถุดิบสำคัญที่ใช้ในการผลิตปลาทูน่าสุกแช่แข็ง คือ ปลาทูน่าสดชนิดต่างๆ เช่น สกิปแจ็ค เยลโล่ฟิน
อัลบาคอร์ ฯลฯ โดยบริษัทใช้ปลาทูน่าชนิดสกิปแจ็คกับปลาทูน่าชนิดอื่นๆ ในสัดส่วน 75:25
โดยนำเข้าจากต่างประเทศทั้งหมด จากมหาสมุทรแปซิฟิค และมหาสมุทรอินเดีย
ในการสั่งซื้อวัตถุดิบบริษัทจะสั่งซื้อจากผู้จำหน่ายหลายราย โดย บมจ.ไทยยูเนี่ยน โฟรเซ่น โปรดักส์
บจก.ไทยรวมสินพัฒนาอุตสาหกรรม และบมจ.สงขลาแคนนิ่ง
จะสั่งซื้อปลาทูน่าร่วมกันเพื่อให้ได้ปริมาณสั่งซื้อจำนวนมาก
ทำให้มีผลต่อการเพิ่มอำนาจในการต่อรองกับผู้จำหน่าย
ซึ่งมีทั้งประเภทที่เป็นผู้จับปลาโดยตรงและบริษัทนายหน้า (Broker)

บริษัทสามารถจัดซื้อวัตถุดิบในแต่ละปีได้ในปริมาณที่เพียงพอต่อความต้องการผลิต
เนื่องจากปลาทูน่าเป็นปลาที่มีจำนวนมากอยู่ในน่านน้ำทั่วโลก
ประกอบกับความได้เปรียบในด้านแหล่งผลิต เนื่องจากประเทศไทยอยู่ระหว่างมหาสมุทรแปซิฟิค
และมหาสมุทรอินเดีย ซึ่งเป็นแหล่งที่มีวัตถุดิบปลาทูน่าแหล่งใหญ่ที่สุดของโลก
รวมถึงการสั่งซื้อจากผู้จำหน่ายหลายรายทำให้มั่นใจว่าจะสามารถมีวัตถุดิบเพียงพอต่อการผลิต
ประกอบกับกลุ่มบริษัทมีห้องเย็นสำหรับใช้เก็บวัตถุดิบและสินค้าสำเร็จรูปขนาดใหญ่ถึง 57,000 ตัน
และสถานที่ตั้งของโรงงานอยู่ในพื้นที่ที่เป็นแหล่งอุตสาหกรรมอาหารทะเล
ทำให้สามารถเช่าห้องเย็นได้อย่างสะดวกในกรณีที่ต้องเช่าพื้นที่เพิ่มเติม

สำหรับราคาวัตถุดิบปลาทูน่าไม่สามารถคาดการณ์ได้เนื่องจากถูกกำหนดโดยอุปสงค์และอุปทาน
อย่างไรก็ตาม ราคาปลาทูน่าโดยเฉลี่ยในแต่ละปีมีการเปลี่ยนแปลงไม่สูงมาก
ทั้งนี้ขึ้นอยู่กับปริมาณปลาที่จับได้ในแต่ละปี สำหรับในปี 2552, 2553, 2554 และ 2555
มีราคาเฉลี่ยอยู่ที่ 1,141 และ 1,287 และ 1,766 และ 2,127 เหรียญสหรัฐต่อตัน ตามลำดับ

: กุ้งแช่แข็ง

วัตถุดิบสำคัญที่ใช้ในการผลิตกุ้งแช่แข็งคือ กุ้งขาว (Vannamei)
โดยบริษัทจะจัดหาจากแหล่งวัตถุดิบภายในประเทศทั้งหมด ปริมาณการซื้อจะครอบคลุมหลายพื้นที่
ส่วนใหญ่บริษัทจะจัดซื้อกุ้งจากแหล่งในภาคตะวันออกมากกว่าภาคอื่นๆ
เนื่องจากกุ้งในภาคตะวันออกโดยเฉพาะระยอง จันทบุรี ตราด มีคุณภาพดีกว่าในภาคอื่นๆ
เพราะเป็นจังหวัดที่อยู่ติดทะเล การหมุนเวียนของน้ำเลี้ยงในบ่อจึงดีกว่า
นอกจากนี้ทำเลที่ตั้งของโรงงานอยู่ในภาคกลางทำให้การขนส่งเป็นไปได้ง่าย สะดวก รวดเร็ว
ประหยัด และช่วยให้วัตถุดิบมีความสด โดยผู้จำหน่ายแต่ละแห่งมีทั้งเป็นเจ้าของฟาร์มเลี้ยงกุ้งเอง
และเป็นนายหน้าหาซื้อกุ้งจากฟาร์มอื่นๆ
จากการที่บริษัทมีการรับซื้อวัตถุดิบกุ้งจากผู้จำหน่ายหลายแหล่ง
จึงทำให้ไม่เกิดปัญหาการขาดแคลนวัตถุดิบ แต่อย่างไรก็ตาม
บริษัทยังคงใช้นโยบายที่จะผลิตสินค้าที่มีมูลค่าเพิ่มสูง (Value Added Products)
เพื่อใช้วัตถุดิบในปริมาณที่น้อยลง

ในด้านราคาวัตถุดิบ ในปีที่ผ่านมา ระดับราคาปรับตัวเพิ่มขึ้นมาก เนื่องจากประเทศคู่แข่งอย่าง
อินโดนีเซีย และเวียดนาม ประสบกับปัญหาเรื่องโรคระบาดและสภาพอากาศ
ทำให้ผลผลิตกุ้งเสียหายและขาดแคลน
จึงทำให้ประเทศผู้นำเข้าสั่งซื้อสินค้ากุ้งจากประเทศไทยมากขึ้น
วัตถุดิบกุ้งในประเทศจึงไม่เพียงพอต่อความต้องการของตลาด โดยราคาเฉลี่ยในปี 2552, 2553,
2554 และ 2555 เท่ากับ 113, 123, 142 และ 137 บาทต่อกิโลกรัม สำหรับขนาด 60
ตัวต่อกิโลกรัม ตามลำดับ

: ปลาหมึกแช่แข็ง

วัตถุดิบที่ใช้คือ ปลาหมึกกระดอง (Cuttlefish) ปลาหมึกกล้วย (Squid) และปลาหมึกสาย
(Octopus) โดยบริษัทจะจัดหาแหล่งวัตถุดิบทั้งภายในประเทศ และต่างประเทศ ในสัดส่วน 50:50
วัตถุดิบภายในประเทศส่วนใหญ่มาจากทะเลแถบภาคใต้
สำหรับวัตถุดิบนำเข้าจากต่างประเทศจะสั่งซื้อผ่านบริษัทนายหน้า (Broker)
โดยมีแหล่งวัตถุดิบหลักในแถบแอฟริกา

ปริมาณความต้องการวัตถุดิบของบริษัทในปีนี้เพิ่มขึ้นจากปีก่อน เนื่องจากการขยายตลาดออกไปมากขึ้น
แต่จากการที่บริษัทจัดหาวัตถุดิบจากหลายแหล่งทั้งในประเทศและต่างประเทศ
อีกทั้งยังพัฒนาสินค้ามูลค่าเพิ่มให้มีความหลากหลายเหมาะสมกับราคาต้นทุนวัตถุดิบ
จึงทำให้บริษัทไม่ประสบปัญหาขาดแคลนวัตถุดิบ และยังคงรักษาผลกำไรไว้ได้อย่างต่อเนื่อง

: อาหารแมวบรรจุกระป๋อง

วัตถุดิบที่ใช้ในการผลิตอาหารแมวบรรจุกระป๋อง จะได้จากเนื้อปลาทูน่าส่วนที่ติดเลือด
ซึ่งเป็นวัตถุดิบที่ได้จากการผลิตปลาทูน่าสุกแช่แข็ง วัตถุดิบอื่นๆ ที่นำมาผสมได้แก่ ปลาซาร์ดีน เยลลี่
เป็นสัดส่วนผสมไม่มาก สามารถจัดหาได้จากภายในประเทศ รวมทั้งภาชนะบรรจุด้วยเช่นกัน
และเนื่องจากวัตถุดิบที่ใช้ในการผลิตอาหารแมวบรรจุกระป๋อง เป็นวัตถุดิบ By Product
และสามารถจัดซื้อได้ภายในประเทศ
บริษัทจึงไม่ประสบปัญหาการขาดแคลนวัตถุดิบหรือราคาวัตถุดิบผันผวน แต่อย่างใด

ปัจจุบัน ณ 28 กุมภาพันธ์ 2556 กลุ่มบริษัทมีโรงงานทั้งสิ้น 18 แห่ง ได้แก่

1. ตั้งอยู่ที่จังหวัดสมุทรสาคร 6 บริษัท ประกอบด้วย บมจ.ไทยยูเนี่ยน โฟรเซ่น โปรดักส์
บจ.ไทยรวมสินพัฒนาอุตสาหกรรม บจ.ไทยยูเนี่ยน ฟีดมิลล์ บจ.เอเซียน แปซิฟิค แคน บจ.นิว
ฟรอนเทียร์ ฟู้ด และบมจ.แพ็คฟู้ด

2. ตั้งอยู่ที่จังหวัดสงขลา 3 บริษัท ประกอบด้วย บมจ.สงขลาแคนนิ่ง บจ.ไทยยูเนี่ยน ซีฟู้ด
และบจ.ไทยยูเนี่ยน ฟีดมิลล์

3. ตั้งอยู่ที่เขตบางขุนเทียน กรุงเทพมหานคร 1 บริษัท คือ บจ.ไทยยูเนี่ยน กราฟฟิกส์

4. ตั้งอยู่ที่ประเทศสหรัฐอเมริกา 2 บริษัท คือ บจ.ไทร-ยูเนี่ยน ซีฟู้ดส์ และ บจ.ยูเอสเพ็ท
นูทรีชั่น

5. ตั้งอยู่ที่ประเทศอินโดนีเซีย 1 บริษัท คือ บจ.พี ที จุยฟา อินเตอร์เนชั่นแนล ฟู้ดส์

6. ตั้งอยู่ที่ประเทศเวียตนาม 1 บริษัท คือ บจ.ยู่เฉียงแคนฟู้ด

7. ตั้งอยู่ที่ประเทศฝรั่งเศส 1 แห่ง เป็นโรงงานของกลุ่ม บจ.เอ็มดับบลิวแบรนด์ส เอสเอเอส

8. ตั้งอยู่ที่ประเทศโปรตุเกส 1 แห่ง เป็นโรงงานของกลุ่ม บจ.เอ็มดับบลิวแบรนด์ส เอสเอเอส

9. ตั้งอยู่ที่ประเทศกาน่า 1 แห่ง เป็นโรงงานของกลุ่ม บจ.เอ็มดับบลิวแบรนด์ส เอสเอเอส

10. ตั้งอยู่ที่ประเทศซีเชลส์ 1 แห่ง เป็นโรงงานของกลุ่ม บจ.เอ็มดับบลิวแบรนด์ส เอสเอเอส

ผลกระทบต่อสิ่งแวดล้อม

ในอุตสาหกรรมการผลิตอาหารทะเลแช่แข็ง จะมีน้ำเสียที่เกิดจากกระบวนการผลิต
ซึ่งผู้ประกอบการจะต้องปฏิบัติให้เป็นไปตามข้อกำหนดของกรมโรงงาน กระทรวงอุตสาหกรรม
โดยมาตรฐานของน้ำทิ้งที่ระบายออกจากโรงงาน กรมโรงงานได้กำหนดค่า Biochemical
Oxygen Demand (BOD) หรือค่าของปริมาณออกซิเจนที่จุลินทรีย์
ต้องการใช้ในการย่อยสลายสารอินทรีย์ที่อยู่ในน้ำ ต้องมีค่าไม่เกิน 60 มิลลิกรัมต่อลิตร ค่า
Suspend Solid (SS) หรือสารแขวนลอยต้องไม่เกิน 50 มิลลิกรัมต่อลิตร และค่า pH
ซึ่งเป็นค่าที่แสดงปริมาณความเข้มข้นของอนุภาคไฮโดรเจนในน้ำ ต้องมีค่าระหว่าง 5–9

บริษัทมีความมุ่งมั่นที่จะปฏิบัติตามกฎหมายสำหรับการดำเนินงานด้านสิ่งแวดล้อม ภายใต้มาตรฐาน
ISO14001 และ ISO9001 ซึ่งเป็นมาตรฐานระดับสากล นอกจากนี้
บริษัทยังตระหนักถึงความสำคัญของน้ำเสียจากกระบวนการผลิตที่จะส่งผลกระทบต่อสิ่งแวดล้อม ดังนั้น
บริษัทจึงมีมาตรการป้องกันน้ำทิ้งจากโรงงาน
โดยน้ำเสียที่เกิดขึ้นจะต้องผ่านการบำบัดจากอุปกรณ์บำบัดน้ำเสีย ในบริเวณโรงงานเสียก่อน
เพื่อให้ได้น้ำที่ได้มาตรฐานก่อนที่จะนำไปปล่อยทิ้ง ซึ่งเดิมบริษัทได้มีการจัดสร้างบ่อบำบัดน้ำเสีย
บนเนื้อที่ 10 ไร่ ซึ่งทำให้สามารถบำบัดน้ำเสียก่อนทิ้งสู่สาธารณะให้มีค่า BOD อยู่ในระดับ 22
มิลลิกรัมต่อลิตร ค่า SS อยู่ในระดับ 40 มิลลิกรัมต่อลิตร ค่า pH เท่ากับ 7
เป็นไปตามข้อกำหนดของกรมโรงงาน และในปี 2553 ที่ผ่านมา
บริษัทได้มีโครงการก่อสร้างระบบบำบัดน้ำเสียแห่งใหม่เป็นระบบ UASB (Upflow Anaerobic
Skudge Blanket) เพื่อรองรับการขยายตัวของกำลังการผลิตในอนาคต
อีกทั้งยังมีการปรับปรุงระบบเดิมให้มีประสิทธิภาพสูงขึ้น โดยเมื่อรวมทั้งหมดแล้ว
ระบบนี้สามารถรองรับและบำบัดน้ำเสียได้ 9,000 ลูกบาศก์เมตร นอกจากนี้
ยังสามารถนำก๊าซชีวภาพ (Biogas)
ที่เกิดขึ้นระหว่างกระบวนการบำบัดมาใช้ประโยชน์ในการผลิตกระแสไฟฟ้า
จึงสามารถช่วยลดต้นทุนด้านพลังงานและมีส่วนร่วมในการลดการปล่อยก๊าซเรือนกระจกไปยังชั้นบรรยากาศโลกได้อีกทางหนึ่ง

ในส่วนของขยะซึ่งอาจมีผลกระทบกับสภาพแวดล้อมทั้งในบริเวณโรงงานและพื้นที่รอบๆ โรงงาน
บริษัทจึงได้มีการทำระบบการจัดการขยะ โดยแยกขยะออกเป็น 4 ส่วนคือ

1)  ส่วนที่สามารถกำจัดได้เอง บริษัทจะมีการทำลายทิ้งอย่างถูกวิธี

2)  ส่วนที่ไม่สามารถกำจัดได้ เช่น ขยะอันตรายต่างๆ ได้แก่ สารเคมี อุปกรณ์ไฟฟ้า เป็นต้น
    บริษัทจะส่งให้ทางเทศบาลนำไปกำจัดที่ถูกต้องตามกฎหมายต่อไป

3)  ส่วนที่สามารถนำกลับมาใช้ได้ บริษัทก็จะดัดแปลงนำกลับมาใช้ใหม่
    เพื่อเป็นลดปริมาณขยะที่เกิดขึ้น

4)  นำไปสร้างพลังงานทดแทนโดยการใช้ของเสีย ตามโครงการผลิตก๊าซชีวภาพจากขยะ

อีกทั้ง บริษัทยังมีการแต่งตั้ง “คณะกรรมการด้านการลดการใช้พลังงาน (CMRC) ด้านต่างๆ”
เพื่อรณรงค์ส่งเสริมให้พนักงานทุกคนตระหนักและให้ความสำคัญกับการมีส่วนร่วมในการลดพลังงานที่นำมาใช้ภายในองค์กร
ทำให้สามารถประหยัดและลดค่าใช้จ่ายด้านพลังงานลดลงได้เป็นอย่างมาก
มีการโครงการนำความร้อนทิ้งจากระบบทำความเย็นแลกเปลี่ยนกับน้ำป้อนก่อนเข้า Deaerator
ของเครื่องกำเนิดไอน้ำ และการแต่งตั้ง “คณะกรรมการทบทวนระบบบริหารจัดการความปลอดภัย
(SMRC)” เพื่อจัดให้มีการอบรมและพัฒนาพนักงานด้านความปลอดภัยหลายหลักสูตร เช่น
การปลูกจิตสำนึกด้านความปลอดภัย การควบคุมและปฏิบัติงานเกี่ยวกับเครื่องจักรอย่างปลอดภัย
การปฐมพยาบาลเบื้องต้น เป็นต้น
มีการแต่งตั้งเจ้าหน้าที่ความปลอดภัยเพื่อเป็นตัวแทนในการดูแลในแต่ละพื้นที่
คอยประสานงานให้มีการปรับปรุงแก้ไข พร้อมทั้งร่วมกันตรวจสอบความปลอดภัยเป็นประจำ ที่ผ่านมา
บริษัทไม่เคยมีข้อพิพาทหรือการถูกฟ้องร้องเกี่ยวกับสิ่งแวดล้อมแต่อย่างใด

การพัฒนาที่ยั่งยืน

ในปี พ.ศ.2555 ที่ผ่านมา บริษัทได้ให้ความสำคัญกับการเปิดเวที
สร้างความเข้าใจและปลูกฝังแนวคิดด้านการพัฒนาที่ยั่งยืนแก่ผู้บริหาร บุคลากร และผู้มีส่วนได้เสีย
อาทิเช่น ซัพพลายเออร์ และ ลูกค้า
ด้วยความตระหนักว่าความยั่งยืนที่แท้จริงนั้นเกิดจากการบริหารจัดการทุกๆ
กิจกรรมตลอดห่วงโซ่คุณค่า
โดยเข้าใจอย่างถ่องแท้ถึงความเกี่ยวข้องและผลกระทบทั้งในด้านบวกและลบต่อสิ่งแวดล้อมและสังคม
ทั้งนี้ บริษัทได้นำผลจากกระบวนการมีส่วนร่วมดังกล่าวมาใช้กำหนดทิศทาง
และเป้าหมายของการพัฒนาที่ยั่งยืน รวมถึงกลยุทธ์
และแผนปฏิบัติการที่มีประสิทธิภาพและเกิดผลที่เป็นรูปธรรมบนเส้นทางของการพัฒนาที่ยั่งยืนต่อทั้งบริษัทและผู้มีส่วนได้เสีย
ดังนั้น
การพัฒนาที่ยั่งยืนของเราจึงไม่ได้เป็นเพียงโครงการหรือกิจกรรมที่ดำเนินการควบคู่ไปกับกิจกรรมทางธุรกิจเท่านั้น
แต่มุ่งเน้นการบริหารจัดการแบบบูรณาการของเป้าหมายทางธุรกิจ และพัฒนาการทางเศรษฐกิจ
สังคม และสิ่งแวดล้อม โดยกำหนดเป็นปรัชญาของความยั่งยืน (Sustainability Philosophy)
ของเรา อันได้แก่ มุ่งมั่นและทำได้ (We Can) ใส่ใจ (We Care) และมีส่วนร่วม (We
Connect)

หลักปรัชญาทั้งสามประการสะท้อนถึงการขับเคลื่อนธุรกิจที่มีวิสัยทัศน์ ค่านิยม และวัฒนธรรมของเรา
ซึ่งเปรียบเสมือนสูตรสำเร็จของการเติบโตอย่างต่อเนื่องและการเป็นพลเมืองที่ดีของสังคมของบริษัทตลอดหลายทศวรรษที่ผ่านมา

มุ่งมั่นและทำได้ (We Can)

หลักปรัชญาข้อนี้แสดงให้เห็นถึงปณิธานของบริษัทที่จะเป็นผู้ผลิตอาหารที่มีคุณค่าทางโภชนาการ
ถูกสุขลักษณะและสุขอนามัยแก่ประชากรของโลกที่นับวันจะมีจำนวนทวีมากขึ้น
โดยใช้วัตถุดิบที่คัดสรรจากแหล่งทรัพยากรทางธรรมชาติที่ได้รับการจัดการอย่างเหมาะสมให้คงความอุดมสมบูรณ์อย่างต่อเนื่อง
บนพื้นฐานของการนำอย่างมีวิสัยทัศน์ของผู้บริหาร
ผนวกกับความเชี่ยวชาญและชำนาญการในธุรกิจและอุตสาหกรรมอาหารของบุคลากรของเรา ดังนั้น
บริษัทจึงมุ่งมั่นก้าวไปข้างหน้าที่จะเป็นผู้นำด้านอาหารทะเล ทั้งในด้านการบริหารจัดการการผลิต
การตอบสนองความต้องการของผู้บริโภค
และการมีเครือข่ายความร่วมมือทางธุรกิจที่ครอบคลุมทั่วโลก

ใส่ใจ (We Care)

ด้วยความใส่ใจและตระหนักในบริบททางเศรษฐกิจ สังคม
และสิ่งแวดล้อมที่เปลี่ยนแปลงอย่างต่อเนื่อง จากอดีตสู่ปัจจุบัน และในอนาคตข้างหน้า
บริษัทจึงให้ความสำคัญเสมอมากับการดำเนินธุรกิจอย่างรอบคอบและรับผิดชอบต่อผู้มีส่วนได้เสีย
โดยกำหนดทิศทางของการพัฒนาที่ยั่งยืนใน 4 ด้านด้วยกันคือ ใส่ใจสิ่งแวดล้อม
เป็นเลิศในผลิตภัณฑ์และบริการ การดูแลเอาใจใส่พนักงาน และความห่วงใยต่อสังคม

1)  ใส่ใจสิ่งแวดล้อม

การประมงอย่างยั่งยืน

เนื่องจากธุรกิจเราพึ่งพิงแหล่งวัตถุดิบหลักจากธรรมชาติเป็นจำนวนมาก
โดยเฉพาะอย่างยิ่งทรัพยากรทางทะเล เช่น ปลาทูน่า
บริษัทจึงตระหนักดีว่าการดำเนินธุรกิจของเราส่งผลกระทบต่อสิ่งแวดล้อม ในทางกลับกัน
การเปลี่ยนแปลงทางด้านสิ่งแวดล้อมย่อมส่งอิทธิพลต่อความยั่งยืนของบริษัทด้วยเช่นกัน
บริษัทจึงให้ความสำคัญกับการปกป้องทรัพยากรทางทะเล
ด้วยการทำประมงที่มีประสิทธิภาพและบริหารจัดการอย่างยั่งยืน ทั้งนี้
บริษัทให้ความร่วมมือกับองค์การจัดการทรัพยากรประมงระดับภูมิภาค (RFMOs - Regional
Fisheries Management Organizations)
ซึ่งเป็นหน่วยงานที่ดูแลและบริหารจัดการทรัพยากรในน่านน้ำต่างๆ ทั่วโลก
ในการจัดทำรายข้อมูลของวัตถุดิบปลาทูน่าในเครือบริษัท
เพื่อใช้ในการตรวจสอบติดตามผลการปฏิบัติตามกฎระเบียบของการทำประมง
และใช้ประกอบงานวิจัยทางด้านระบบนิเวศน์วิทยาทางทะเล นอกจากนี้
ในฐานะที่เป็นหนึ่งในผู้ก่อตั้งมูลนิธิเพื่อความยั่งยืนของอาหารทะเลสากล (ISSF)
ร่วมกับบริษัทในเครือคือ MW Brands และ Chicken of the Sea International
บริษัทได้ให้การสนับสนุนทั้งทางตรงและทางอ้อมเพื่อให้ ISSF
สามารถขับเคลื่อนการศึกษาวิจัยอันเป็นที่ยอมรับและผลักดันข้อเสนอที่เป็นหลักปฏิบัติที่ดีแก่อุตสาหกรรมประมงทูน่า
ที่ผ่านมา ISSF
ได้กำหนดยุทธศาสตร์ในการขับเคลื่อนมาตรการที่จำเป็นในการรักษาสมดุลของระบบนิเวศน์วิทยาทางทะเลใน
6 ด้าน ประกอบด้วย

-   การควบคุมและจำกัดปริมาณการจับปลา

-   การลดการจับสัตว์น้ำนอกกลุ่มเป้าหมาย

-   กำจัดกิจกรรมการประมงที่ผิดกฎหมาย ขาดการรายงาน และไร้การควบคุม

-   การเพิ่มความเข้มข้นในระบบการรายงานข้อมูลการจับปลาเพื่อการกำกับดูแลโดยองค์การจัดการทรัพยากรประมงระดับภูมิภาค

-   การเพิ่มความเข้มงวดในระบบการกำกับและตรวจสอบกิจกรรมประมงในทะเล และ

-   การพัฒนาความสมบูรณ์ของมวลปลาในทะเล

บริษัทยังได้แสดงเจตนารมณ์ในการร่วมปกป้องระบบนิเวศน์ทางทะเลโดย

-   จัดซื้อจัดหาวัตถุดิบจากเรือประมงและบริษัทที่ปฎิบัติตามกฎระเบียบและมาตรการการควบคุมทรัพยากรทางทะเลขององค์การจัดการทรัพยากรประมงระดับภูมิภาค
    (RFMOs)

-   กำหนดให้วัตถุดิบที่มีการจัดซื้อโดยบริษัทต้องมีเอกสารบ่งชี้รายละเอียดของที่มาวัตถุดิบอย่างชัดเจน
    ซึ่งสามารถตรวจสอบเรือประมง แหล่งน้ำที่ทำการจับ วิธีการจับ
    เพื่อให้มั่นใจได้ว่าวัตถุดิบไม่ได้มาจากกิจกรรมประมงที่ผิดกฎหมาย ขาดการรายงาน
    และไร้การควบคุม (IUU)
    หรือจากเรือที่มีการใข้เครื่องมือประมงที่ผิดกฎหมายหรืออุปกรณ์การประมงที่ก่อให้เกิดอันตรายต่อปลาสายพันธุ์ที่เลี้ยงลูกด้วยนม
    เช่น ปลาโลมา (Dolphin)

-   ไม่ซื้อวัตถุดิบจากเรือประมงที่มีส่วนเกี่ยวข้องกับการตัดหูฉลาม (Shark Finning)

มุ่งสู่การผลิตที่ไร้ของเสีย

บริษัทมุ่งมั่นที่จะรักษาและพัฒนาคุณภาพสิ่งแวดล้อมเพื่อธำรงไว้ซึ่งระบบนิเวศน์ที่สมบูรณ์และมีศักยภาพในการรองรับพัฒนาการทางเศรษฐกิจและสังคมทั้งในปัจจุบันและอนาคต
เราจึงมุ่งมั่นในการบริหารจัดการด้านสิ่งแวดล้อมอย่างรัดกุมและมีประสิทธิผล
โดยการนำระบบบริหารจัดการสิ่งแวดล้อมระดับสากล (โดยเฉพาะมาตรฐาน ISO 14001)
เข้ามาผนวกกับข้อกำหนดและมาตรการตามกฎหมายสิ่งแวดล้อมและอื่นๆ
ที่เกี่ยวข้องเพื่อมุ่งสู่การผลิตที่ไร้ของเสีย บริษัทให้ความสำคัญกับการป้องกันมลพิษเป็นลำดับแรก
ไม่ว่าจะเป็นการลดการใช้วัตถุดิบ พลังงาน น้ำ และบรรจุภัณฑ์
รวมถึงการใช้ประโยชน์จากของเสียในทุกรูปแบบ ตัวอย่างที่ชัดเจนคือ
การใช้ประโยชน์จากเศษเหลือของปลาในการผลิตอาหารสัตว์และผลิตภัณฑ์เพิ่มมูลค่าอื่นๆ

บริษัทยังตระหนักดีถึงบทบาทของพนักงานในการเป็นส่วนสำคัญที่ทำให้ความมุ่งมั่นด้านสิ่งแวดล้อมของเราสำเร็จได้
เราจึงส่งเสริมการมีส่วนร่วมของพนักงาน
ทั้งการฝึกอบรมทางด้านเทคนิคให้เข้าใจในผลกระทบต่อสิ่งแวดล้อมในกระบวนการผลิตและตลอดห่วงโซ่อุปทาน
การรณรงค์โครงการใหม่ๆ ในการลดปริมาณของเสียและเพิ่มประสิทธิภาพการใช้พลังงาน

การร่วมจัดการการเปลี่ยนแปลงภูมิอากาศโลก

บริษัทตระหนักถึงความจำเป็นของการร่วมเป็นส่วนหนึ่งในการจัดการการเปลี่ยนแปลงภูมิอากาศโลก
ในปัจจุบัน
กิจกรรมการผลิตของบริษัทยังคงพึ่งพาแหล่งพลังงานจากภายนอกทั้งกระแสไฟฟ้าและเชื้อเพลิง
โครงการต่างๆ
ที่ทางวิศวกรรมได้เริ่มต้นและดำเนินการมาอย่างต่อเนื่องช่วยให้บริษัทสามารถประหยัดการใช้พลังงานต่อหน่วยการผลิตได้อย่างมีนัยสำคัญ
ไม่ว่าจะเป็นการใช้ประโยชน์จากความร้อนปล่อยทิ้งจากระบบทำความเย็น ในปี พ.ศ.2555
บริษัทได้ลงทุนจำนวน 240
ล้านบาทในการปรับปรุงระบบบำบัดน้ำเสียซึ่งสามารถผลิตก๊าซชีวภาพจากน้ำเสียได้
เป็นผลให้บริษัทสามารถลดการนำเข้าพลังงานจากภายนอก ลดปริมาณของเสีย
และยังทำให้เกิดการลดการปล่อยก๊าซเรือนกระจกจากการผลิตของเราอีกด้วย

บริษัทยังได้ร่วมมือกับคู่ค้ารายใหญ่ในการศึกษาวัฎจักรชีวิตกุ้ง
เพื่อทำความเข้าใจรูปแบบการปล่อยก๊าซเรือนกระจกตลอดห่วงโซ่อุปทานของกุ้งแช่แข็ง
ตั้งแต่การเพาะพันธุ์ การเลี้ยง การแปรรูป การขนส่ง จนถึงการปรุงอาหาร
ทำให้เราสามารถบ่งชี้ได้อย่างชัดเจนว่ากระบวนการในห่วงโซ่อุปทานแต่ละจุดมีศักยภาพในการปล่อยก๊าซเรือนกระจกเท่าใด
ซึ่งเป็นประโยชน์ต่อการกำหนดทิศทางของการพัฒนากระบวนการการผลิตกุ้งของเราในอนาคตเพื่อการลดการปล่อยก๊าซเรือนกระจก

2)  ความเป็นเลิศในผลิตภัณฑ์และบริการ

การบริหารจัดการคุณภาพและความปลอดภัยอาหาร

เรื่องคุณภาพผลิตภัณฑ์และความปลอดภัยอาหารเป็นสิ่งที่บริษัทให้ความสำคัญเป็นอันดับแรก
เพื่อให้ผู้บริโภคและลูกค้าสามารถมั่นใจได้ว่าผลิตภัณฑ์ของเรานอกจากจะมีคุณค่าทางโภชนาการ
รสชาดที่ถูกปาก และคุ้มค่าแล้ว ยังถูกสุขอนามัยและมีความปลอดภัยอีกด้วย
บริษัทมีการจัดการระบบตรวจสอบคุณภาพในทุกขั้นตอน ตั้งแต่การได้มาซึ่งวัตถุดิบ
ไปจนถึงการขายไปยังผู้บริโภค
เรายึดถือและพัฒนาระบบการบริหารคุณภาพและมาตรฐานตามหลักสากลที่ได้รับการยอมรับทั่วไป เช่น
ระบบมาตรฐาน ISO9001 หลักเกณฑ์วิธีการที่ดีในการผลิตอาหาร (GMP)
การวิเคราะห์อันตรายและจุดวิกฤตที่ต้องควบคุม (HACCP)
และมาตรฐานรับรองความปลอดภัยทางอาหารที่ได้มาจากการเพาะเลี้ยงกุ้ง (BAP) นอกจากนี้
บริษัทยังปฏิบัติตามมาตรฐานจำเพาะ เพื่อให้ลูกค้าเฉพาะกลุ่มมีความเชื่อมั่นในผลิตภัณฑ์ของเรา
อาทิเช่น มาตรฐานอาหารฮาลาล (HALAL)
มาตรฐานสำหรับผู้ประกอบการธุรกิจค้าปลีกแห่งสหราชอาณาจักร (BRC)
มาตรฐานอาหารระหว่างประเทศ (IFS) เป็นต้น และเพื่อให้มั่นใจในระบบการตรวจสอบคุณภาพ
บริษัทยังได้รับการรับรองระบบงานห้องปฏิบัติการ ISO17025
และตรวจประเมินผู้ให้บริการตรวจวิเคราะห์คุณภาพของวัตถุดิบและผลิตภัณฑ์ของเราตามมาตรฐานข้างต้นอย่างเข้มงวด
สำหรับพนักงานที่ปฏิบัติการในสายการผลิตอาหาร
บริษัทได้อบรมให้ความรู้เกี่ยวกับมาตรฐานการปฏิบัติที่ดีแก่ทุกคน
และให้ความสำคัญกับการดูแลสุขภาพและสุขอนามัยของพนักงาน
โดยพนักงานทุกคนจะต้องผ่านการตรวจสอบทางการแพทย์ก่อนเริ่มทำงานและเป็นประจำทุกปี
อีกทั้งส่งเสริมให้พนักงานดูแลสุขภาพของตนเองและครอบครัวอย่างสม่ำเสมอ
โดยจัดให้มีสถานที่ออกกำลังกาย ที่พักที่ถูกสุขลักษณะ และกิจกรรมส่งเสริมสุขภาพ เช่น
กีฬาและสันทนาการ

การตรวจสอบย้อนกลับของผลิตภัณฑ์

การผลิตและส่งมอบผลิตภัณฑ์ด้วยความเที่ยงตรงถือเป็นหัวใจสำคัญของธุรกิจของเรา
บริษัทให้ความเคารพต่อสิทธิของผู้บริโภคและลูกค้าในการได้รับข้อมูลที่ถูกต้องเกี่ยวกับผลิตภัณฑ์ของเราไม่ว่าจะเป็นในด้านคุณภาพ
สุขภาพและความปลอดภัยด้านอาหาร
รวมไปถึงประเด็นต่างๆทางด้านสิ่งแวดล้อมและสังคมที่เกี่ยวข้องกับการจัดหาวัตถุดิบ การผลิต
และการส่งมอบ
เราจึงบริหารจัดการระบบข้อมูลให้มีความเชื่อมโยงอย่างเหมาะสมเพื่อให้มั่นใจว่าการตรวจสอบย้อนกลับสามารถกระทำได้สำหรับผลิตภัณฑ์ทุกชนิดไปยังแหล่งที่มาของส่วนประกอบที่สำคัญ
เรายังคงมุ่งมั่นในการพัฒนาระบบการบริหารจัดการเพื่อการตรวจสอบย้อนกลับของผลิตภัณฑ์อย่างต่อเนื่อง
เพื่อให้สามารถรองรับมาตรฐานการปฏิบัติอันเป็นที่ยอมรับทั่วไป

3)  ดูแลเอาใจใส่พนักงาน

ความเสมอภาค และสิทธิมนุษยชน

บริษัทให้ความเคารพต่อสิทธิและศักดิ์ศรีความเป็นมนุษย์ และยึดมั่นในปฏิญญาสากลว่าด้วยสิทธิมนุษยชน
ข้อตกลงโลกแห่งสหประชาชาติ และอนุสัญญาองค์การแรงงานระหว่างประเทศ
โดยให้ความสำคัญกับการปฏิบัติอย่างเท่าเทียม ไม่มีข้อยกเว้นในเรื่องถิ่นกำเนิด เชื้อชาติ ศาสนา
เพศ สถานภาพการสมรส ภาษา หรือตำแหน่ง ไม่มีการใช้หรือสนับสนุนการใช้แรงงานทาส
การใช้แรงงานเด็ก การค้ามนุษย์ และไม่สนับสนุนแนวทางการทุจริตและคอรัปชั่นทุกรูปแบบ ทั้งนี้
บริษัทได้มุ่งเน้นการรักษามาตรฐานในการบริหารจัดการด้านแรงงานที่ดีอย่างต่อเนื่อง
โดยยึดถือการปฏิบัติตามกฎหมายท้องถิ่นอย่างเคร่งครัด
และให้ความสำคัญกับการยกระดับมาตรฐานให้ดียิ่งขึ้น โดยพิจารณาปัจจัยที่เป็นองค์ประกอบเพิ่มเติม
อ้างอิงจากข้อกำหนดที่ได้รับการยอมรับในระดับสากล เช่น มาตรฐานจริยธรรมพื้นฐานทางการค้า
(ETI)
แนวทางปฏิบัติในด้านสังคมและแรงงานขององค์กรริเริ่มการปฏิบัติตามเงื่อนไขทางสังคมของภาคธุรกิจ
(BSCI) เป็นต้น นอกจากนี้ บริษัทยังได้ทำงานใกล้ชิดกับคู่ค้าทางธุรกิจ
และองค์กรที่ทำงานโดยไม่แสวงหาผลกำไร (NGO) ทั้งในต่างประเทศและในพื้นที่
ในการสร้างความเข้าใจที่ถูกต้องและร่วมกันแก้ไขปัญหาที่อาจเกิดขึ้น

อาชีวอนามัยและความปลอดภัย

บริษัทให้ความสำคัญอย่างยิ่งกับการสร้างความปลอดภัยในที่ทำงานและสภาพแวดล้อมที่น่าอยู่ให้แก่พนักงาน
โดยให้ความสำคัญกับการป้องกันอุบัติภัยและปกป้องพนักงานจากความเสี่ยงภัยและความเป็นอันตราย
ทั้งนี้ นอกเหนือจากกฎหมายที่ต้องทำตามอย่างเคร่งครัด
บริษัทยังได้นำระบบบริหารจัดการสากลเข้ามาเป็นมาตรฐานในการปรับปรุงเรื่องความปลอดภัยให้มีความรัดกุมมากยิ่งขึ้น
โดยเมื่อปี พ.ศ.2554 บริษัทได้จัดตั้งศูนย์ฝึกอบรมด้านความปลอดภัย
ซึ่งสามารถจัดฝึกอบรมหลักสูตรเจ้าหน้าที่ความปลอดภัยในการทำงาน ระดับหัวหน้างาน ระดับบริหาร
คณะกรรมการความปลอดภัย โดยการอนุมัติของสำนักความปลอดภัยแรงงาน
กรมสวัสดิการและคุ้มครองแรงงาน
นอกจากนี้ศูนย์ฝึกอบรมยังมีวิทยากรที่มีคุณวุฒิตามที่กฎหมายกำหนดในการจัดอบรมหลักสูตรการดับเพลิงเบื้องต้น
หลักสูตรผู้อนุญาต ผู้ควบคุม ผู้ปฏิบัติ และผู้ช่วยเหลือในงานอับอากาศ และหลักสูตรอื่นๆ
ด้านการพัฒนางานองค์ความรู้ด้านความปลอดภัยของพนักงาน
และผู้รับเหมาในโรงงานได้อย่างมีประสิทธิภาพ
บริษัทยังได้อยู่ในระหว่างการดำเนินการขอการรับรองมาตรฐาน OHSAS18001
ผลจากการทำงานอย่างใกล้ชิดและการใส่ใจของผู้บริหาร
บริษัทไม่เคยมีประวัติของอุบัติเหตุจนถึงขั้นเสียชีวิต (Fatal Incident) อย่างไรก็ดี
บริษัทตระหนักดีว่าการบริหารจัดการด้านอาชีวอนามัยและความปลอดภัยเป็นสิ่งที่ต้องดำเนินการและพัฒนาอย่างต่อเนื่อง
เราจึงได้ถอดบทเรียนในอดีต เช่น
เหตุเพลิงไหม้โรงงานในพื้นที่ของสายงานการผลิตผลิตภัณฑ์กุ้งของบริษัทในจังหวัดสมุทรสาคร
มาปรับปรุงมาตรฐานด้านความปลอดภัยของอาคารและสายการผลิตเพื่อป้องกันการเกิดซ้ำของเหตุการณ์ในลักษณะเดียวกันนี้

การพัฒนาบุคลากร

ด้วยตระหนักว่าทรัพยากรบุคคลเป็นรากฐานที่สำคัญของความยั่งยืนขององค์กร
บริษัทได้ผลักดันการพัฒนาองค์กรและทรัพยากรบุคคลมาอย่างต่อเนื่อง
โดยเน้นกระบวนการทำงานที่มีประสิทธิภาพ การกำหนดบทบาทหน้าที่ของพนักงานให้ชัดเจน
การกำหนดผลตอบแทนที่เหมาะสมและปรับปรุงโครงสร้างเงินเดือนให้ทันสมัยอยู่เสมอ
การพัฒนาระบบการประเมินและเพิ่มสมรรถนะการทำงานของพนักงาน ที่ผ่านมา
บริษัทได้จัดให้มีแผนพัฒนารายบุคคล ระบบ HRIS (Human Resource Information System)
โครงการพัฒนาคนเก่งภายในองค์กรเพื่อขึ้นเป็นผู้บริหารที่เรียกว่า Star Program
และโครงการล่าสุดก็คือ TUF Management Associate Program
ที่สรรหาคนเก่งทั้งภายในและภายนอกองค์กรเพื่อทำงานกับกลุ่มบริษัทในต่างประเทศ

ความผูกพันของพนักงาน

บริษัทตระหนักถึงความสำคัญของคุณภาพชีวิตของพนักงานทุกคนที่มีต่อความยั่งยืนขององค์กร
และส่งเสริมการสร้างความสุขในที่ทำงาน (Happy Work Place)
โดยบริษัทได้ดำเนินโครงการและกิจกรรมต่างๆ เพื่อส่งเสริมให้พนักงานมีความสุขในการทำงาน
เสริมสร้างจิตสำนึกการทำงานเป็นทีม ไม่ว่าจะเป็นกิจกรรมที่ดำเนินการมาอย่างต่อเนื่อง เช่น
งานสังสรรค์ปีใหม่ของพนักงาน การสืบสานประเพณีสงกรานต์ กิจกรรมเที่ยวประจำปี
กิจกรรมวิ่งมาราธอน ฯลฯ หรือกิจกรรมที่เปิดกว้างให้พนักงานมีส่วนร่วมในการคิดและดำเนินการ
เช่น โครงการปันน้ำใจสู่บ้านเกิด เป็นต้น

4)  ห่วงใยสังคม

เอื้ออาทรต่อชุมชน

นอกเหนือจากการเอาใจใส่ดูแลพนักงานแล้ว
บริษัทยังมีความตั้งใจในการทำงานร่วมกับหน่วยงานราชการท้องถิ่น องค์กรเอกชน
ชุมชนรอบข้างโรงงาน เพื่อสรรสร้างสิ่งแวดล้อมและสังคมที่ดี
ด้วยความตระหนักว่าในพื้นที่ตั้งโรงงานของบริษัทในจังหวัดสมุทรสาครมีแรงงานข้ามชาติอาศัยอยู่เป็นจำนวนมาก
ซึ่งนอกจากการประกอบวิชาชีพแล้ว
แรงงานเหล่านี้ยังมีภาระในการดูแลบุตรที่ติดตามหรือบุตรที่เกิดในประเทศไทย
บริษัทจึงร่วมกับมูลนิธิเครือข่ายส่งเสริมคุณภาพชีวิตแรงงาน (Labour Rights Promotion
Network Foundation – LPN) และโรงเรียนนำร่องในจังหวัดสมุทรสาคร
ริเริ่มโครงการจัดการศึกษาให้กับเด็กข้ามชาติก่อนวัยเรียนภายใต้ชื่อโครงการ “TUF Care
Center”
โดยมีวัตถุประสงค์เพื่อให้การเข้าถึงการศึกษาที่มีคุณภาพและการพัฒนาคุณภาพชีวิตแก่ลูกหลานของแรงงานข้ามชาติในจังหวัดสมุทรสาครอย่างเป็นรูปธรรมและต่อเนื่อง​
โดยบริษัทให้การสนับสนุนงบประมาณก่อสร้างและปรับปรุงอาคารสถานที่และสิ่งปลูกสร้างอื่นๆ
ค่าใช้จ่ายสำหรับบุคลากรครูและเจ้าหน้าที่ศูนย์
ค่าใช้จ่ายด้านอาหารและนมแก่เด็กข้ามชาติให้ได้สิทธิ์ทัดเทียมกับเด็กไทย

โครงการ “TUF Care Center”
นี้ถือเป็นการทำงานเชิงรุกภายใต้กรอบการดำเนินงานในระยะเวลา 5 ปี (พ.ศ.2556 ถึง 2560)
บริษัทยังมีความมุ่งหวังอีกว่าโครงการนี้จะสามารถเป็นส่วนหนึ่งในการขับเคลื่อนภาคส่วนต่างๆเข้ามาร่วมแก้ปัญหาท้องถิ่นอย่างมีประสิทธิภาพและยั่งยืน

ช่วยเหลือผู้ประสบภัยและผู้ด้อยโอกาสทางสังคม

สังคมที่ดีในอุดมคติอาจเป็นสังคมที่มีพลเมืองที่เข้มแข็ง มีความเป็นอยู่ที่ดีและมั่นคง
แต่สำหรับบริษัทแล้ว เรามองว่าสังคมที่ดีควรเป็นสังคมที่ให้โอกาสแก่พลเมืองที่มีสถานภาพแตกต่างกัน
ให้เข้าถึงการบริการพื้นฐานที่จำเป็น ดังนั้น ตลอดกว่า 2 ทศวรรษของการดำเนินธุรกิจ
บริษัทได้ให้การสนับสนุนทั้งทางตรงแก่ผู้ประสบภัยและผู้ด้อยโอกาสทางสังคม (Underprivileged)
และทางอ้อมโดยผ่านหน่วยงานภาครัฐ องค์กรการกุศล และองค์กรเอกชนมาอย่างต่อเนื่อง
ซึ่งที่ผ่านมาบริษัทมีการดำเนินโครงการ รวมทั้งกิจกรรมต่างๆ มากมาย เช่น

-   โครงการ ปันน้ำใจสู่บ้านเกิด ซึ่งเป็นโครงการต่อเนื่อง
    โดยมีวัตถุประสงค์เพื่อส่งเสริมให้พนักงานมีส่วนในการพัฒนาชุมชนบ้านเกิดของตนเองให้เข้มแข็ง
    เป็นการสร้างจิตสำนึกรักและหวงแหนในบ้านเกิดของตนเอง

-   โครงการ Sealect See Love ค่ายอาสา ครั้งที่ 1 เป็นโครงการที่เพิ่งเริ่มดำเนินงานในปี
    2555 โดยมีวัตถุประสงค์ เพื่อส่งเสริมให้พนักงานมีจิตอาสา
    และมีโอกาสเข้าไปดำเนินกิจกรรมอันก่อประโยชน์ให้กับชุมชนและสังคม

-   โครงการ อิ่มบุญวันเกิด
    เป็นอีกหนึ่งโครงการที่บริษัทส่งเสริมให้พนักงานมีโอกาสทำคุณประโยชน์ต่อสังคม
    โดยการนำพนักงานที่เกิดในเดือนเดียวกันไปทำกิจกรรมที่เป็นประโยชน์ เช่น
    การเลี้ยงอาหารกลางวันเด็ก/คนชรา เป็นต้น

-   โครงการ บริจาคโลหิต ร่วมกับสภากาชาดไทย เป็นกิจกรรมต่อเนื่องมา 6 ปี
    สามารถบริจาคเลือดให้กับสภากาชาดไทยไปแล้วมากกว่า 3,000 ยูนิต

นอกจากโครงการหลักดังกล่าวแล้ว บริษัทยังได้ให้ความช่วยเหลือทางด้านอื่นๆ
อย่างต่อเนื่องเช่นเดียวกัน เช่น การบริจาคผลิตภัณฑ์ปลากระป๋อง
เพื่อช่วยเหลือผู้ประสบภัยจากเหตุการณ์ต่างๆ รวมถึงการเข้าร่วมเป็น 1 ในองค์กรภาคี
เพื่อฟื้นฟูโรงเรียนที่ประสบอุทกภัยเมื่อปี 2554
และล่าสุดบริษัทได้ร่วมเป็นพันธมิตรกับมูลนิธิของภาคเอกชนสนับสนุนผลิตภัณฑ์
เพื่อเป็นอาหารว่างให้กับเด็กและคนชราที่ด้อยโอกาสทางสังคม เป็นต้น

สร้างสังคมที่ดีสำหรับชนรุ่นหลัง

บริษัทยังมีความเชื่ออีกว่า “เยาวชนที่ดีมีคุณธรรมในวันนี้ จะเป็นเสาหลักของสังคมที่ดีในวันหน้า”
ดังนั้นบริษัทจึงตระหนักถึงความสำคัญของเด็กและเยาวชนต่อความยั่งยืน
หนึ่งในนโยบายการดำเนินงานของบริษัทก็คือ
การสนับสนุนและส่งเสริมกิจกรรมทางด้านสังคมที่มีส่วนร่วมในการพัฒนาเยาวชนให้เป็นบุคคลที่มีคุณภาพทางสังคมได้
ตลอดจนพยายามสนับสนุนให้เยาวชนได้กล้าแสดงออกอย่างสร้างสรรค์ และคิดอย่างมีระบบ เช่น
การสนับสนุนโครงการค่ายอาสาพัฒนาของมหาวิทยาลัยต่างๆ
การสนับสนุนกิจกรรมวันเด็กของหน่วยงานภาครัฐและเอกชน เป็นประจำทุกปี

มีส่วนร่วม (We Connect)

เราเชื่อว่าความยั่งยืนที่แท้จริง เกิดจากการร่วมคิดและร่วมแบ่งปันของทุกภาคส่วนที่เกี่ยวข้อง
และเราได้ปลูกฝังแนวคิดดังกล่าวเป็นอันหนึ่งอันเดียวกันกับค่านิยมขององค์กรที่เป็นกรอบสำหรับแนวทางการดำเนินธุรกิจและวิธีการทำงานของเรา
ผนวกกับการยึดมั่นในการเป็นพลเมืองที่ดีของสังคม บริษัทจึงเน้นแนวทางของการมีส่วนร่วม
ในการขับเคลื่อนยุทธศาสตร์ด้านความยั่งยืน ทั้งนี้เพื่อให้มั่นใจว่า
ทิศทางและเป้าหมายหลักของการพัฒนาที่ยั่งยืนมีความสอดคล้องกับบริบททางด้านเศรษฐกิจ สังคม
และสิ่งแวดล้อม และสอดรับกับความคาดหวังของผู้มีส่วนได้เสีย
การเข้าถึงและเปิดรับมุมมองของผู้มีส่วนได้เสียนับเป็นพื้นฐานที่สำคัญในลำดับแรกของการมีส่วนร่วมของบริษัท
เรายังให้ความมั่นใจว่า
มุมมองและข้อคิดเห็นของผู้มีส่วนได้เสียจะถูกนำมาพิจารณาอย่างถ้วนถี่ในการวางแผนและดำเนินการแบบเชิงรุกที่เน้นการเฝ้าระวังและป้องกันความเสี่ยง
ปัญหาหรือผลกระทบทางลบที่อาจเกิดขึ้นได้ในอนาคต ในขณะเดียวกัน
ก็เน้นบทบาทของการเป็นพลเมืองที่ดีและมุ่งมั่นเสริมสร้างความเข้มแข็งให้กับรากฐานของความยั่งยืนในทุกระดับ
โดยเริ่มต้นการทำดีจากภายในองค์กร และขยายผลสู่ระดับท้องถิ่น ระดับประเทศ
จนถึงระดับสากลในที่สุด

การกำกับดูแลด้านการพัฒนาที่ยั่งยืน

เพื่อให้การกำกับดูแลและขับเคลื่อนนโยบายด้านการพัฒนาที่ยั่งยืนเป็นไปอย่างมีประสิทธิภาพและโปร่งใส
บริษัทได้ประกาศแต่งตั้งคณะกรรมการเพื่อการพัฒนาที่ยั่งยืน
โดยมีประธานกรรมการบริหารทำหน้าที่ประธานคณะกรรมการ และมีผู้บริหารระดับสูงเป็นกรรมการ
และกำหนดให้คณะกรรมการดังกล่าวมีหน้าที่ในการวางนโยบาย ให้แนวทางการปฏิบัติ
และตรวจติดตามความคืบหน้าและประสิทธิผลของการดำเนินงานด้านการพัฒนาที่ยั่งยืน

และเพื่อให้มั่นใจว่าการดำเนินงานด้านการพัฒนาที่ยั่งยืนจะมีประสิทธิภาพและมีความฉับไวในการบริหารจัดการประเด็นด้านความยั่งยืนที่มีความสำคัญในปัจจุบัน
บริษัทยังได้แต่งตั้งคณะทำงาน ขึ้นอีก 6 คณะ อันได้แก่

-   คณะทำงานด้านกิจกรรมเพื่อสังคมและสิ่งแวดล้อม

-   คณะทำงานด้านจริยธรรมต่อแรงงาน

-   คณะทำงานด้านการพัฒนาบุคลากรเพื่อการพัฒนาที่ยั่งยืน

-   คณะทำงานด้านการเปลี่ยนแปลงสภาวะโลกร้อนและโรคระบาดในกุ้ง

-   คณะทำงานด้านการประมงและจัดหาวัตถุดิบอย่างยั่งยืน

-   คณะทำงานด้านพลังงานและก๊าซเรือนกระจกเพื่อลดภาวะโลกร้อน

    3.  งานที่ยังไม่ได้ส่งมอบ

บริษัทไม่มีงานเฉพาะโครงการ หรืองานที่มีมูลค่าสูงที่ยังไม่ได้การส่งมอบกับลูกค้าค้างอยู่